text:
Umuntu ni inyamaswa yihariye ifite ububasha bwo gutegeka Isi, ibimuha amahirwe yo kugenzura no kunonosora ikimubaho cyose ndetse akaba yamenya impamvu kiba, uburyo kibamo n’ingaruka cyamugiraho. Birumvikana ko nk’igikorwa kimugeza ku kuryoherwa n’ubuzima, ntasiba gusesengura ibijyanye n’imibonano mpuzabitsina.
Muri rusange kugira ubushake bwo gutera akabariro ni ikintu cyishimirwa ku rwego rwo hejuru, bikanaba ikimenyetso gikomeye ko uri muzima bihagije.
Icyakora iyo ubushake bwabyo bubaye bwinshi cyane birabangama, ndetse bigahindurirwa inyito ntibyitwe ubushake ahubwo bikitwa irari. Ubusanzwe irari si ryiza kuko ritera nyiraryo kwifuza ibyo atagenewe no kutanyurwa n’ibyo yemerewe ndetse bikaba byamugaragaza nabi mu bandi bikamwambuza icyubahiro.
Kurarikira imibonano mpuzabitsina, kuri bamwe bishobora kubashimisha ariko hariho n’abo bibangamira kuko byagutesha n’amahirwe amwe n’amwe arimo no kukwirukanisha ku kazi, bishobora gutuma uhatiriza undi muntu kujya muri icyo gikorwa atabishaka, cyangwa bikagukoresha ibyaha birimo no gusambanya abana.
Abashakashatsi batandukanye berekana ko kwiyongera k’ubushake bwo gutera akabariro [bitari irari] kurusha uko umuntu yari asanzwe yiyumva, “si uburwayi kandi si n’igikuba.”
Umuhanga mu by’Imibonano Mpuzabitsina ukora mu iduka ry’ibicuruzwa bigenewe abifuza kongera ibirungo mu bijyanye n’icyo gikorwa riri i Calfornia, Dr Jill McDevitt, kuri iyo ngingo yagize ati “Ni ibisanzwe rwose kuba ubushake bwo gutera akabariro bwakwiyongera kurusha uko bisanzwe, ndetse bikaba byanamara iminsi, ibyumweru, amezi cyangwa imyaka.”
Dr Jess O’Reilly ufite Impamyabumenyi y’Ikirenga (PhD) mu by’Imibonano mpuzabitsina unamenyerewe mu biganiro bitandukanye bigaruka ku ngingo nk’izo, we yavuze ko “Kwifuza gutera akabariro kurusha uko usanzwe wiyumva ntibyahita bihabwa inyito y’uko ufite ikibazo.” Bikugira umuntu.
Kuvuga ko ubushake bwo kujya muri icyo gikorwa bwiyongereye, ntibisobanuye ko hari igipimo runaka cy’ubushake busanzwe abantu bagakwiye kuba bafite. Ahubwo umuntu ku giti cye ni we wiyumva uko mu bihe runaka ameze agereranyije n’uko yajyaga yiyumva mu bihe bitandukanye.
Hagaragazwa ko imyaka umuntu agezemo, uko yitwara ku bandi n’abo bakunze kuba bari kumwe, igihe afata cyo gusinzira, imirire ye n’uko akora imyitozo ngororamubiri bigira uruhare mu kuba yarushaho gushaka gutera akabariro.
Byumvikane neza ko umuntu ukora imyitozo ngororamubiri kenshi cyangwa ufite umubyibuho udakabije azagira ubushake bwo kujya mu gikorwa kurusha wa wundi utayikora.
Abari mu kigero cy’ubwangavu n’ubugimbi na bo bagira ubushake kurusha abarenze icyo kigero, naho abageze mu myaka ya 60 bakagenda barushaho kumva batabishaka.
Hari kandi uburyo umuntu apangamo gahunda ze, ibihe arimo n’ubuzima bwo mu mutwe, uko imisemburo y’umubiri iri gukora, ubuvuzi cyangwa imiti yafataga akaba yayiretse, ndetse n’uko ateye bigaragarira inyuma.
Nta bimenyetso bigaragarira amaso byerekana ko ubushake bwiyongereye, ahubwo kugira ngo ubimenye ushobora kugereranya ubushake ufite n’ubwo wari ufite igihe nk’icyo mu mwaka ushize, uko uri kubirarikira n’uko wari usanzwe ubitekereza, ndetse ukagenzura hagati yawe n’uwo mujyana mu gikorwa ubishaka cyane.
Ibyo nubigenzura ni byo byonyine bizagufasha kumenya niba urugero rw’ubushake bwawe bwo gutera akabariro rwazamutse.
Ibishobora kukongerera ubushake bwo gutera akabariro
Nubwo atari ihame ko ari byo byatuma abantu bose bagira ubushake bwo gukora imibonano mpuzabitsina kurusha uko basanzwe biyumva, hari ibyo abashakashatsi bahurizaho bikunze kuba impamvu kuri benshi.
McDevitt avuga ko icya mbere ari ukuba nta ntekerezo nyinshi umuntu afite mu mutwe we, mbese nta bimuhangayikishije.
Ati “Iyo uri mu bihe bitagusaba gutekereza bihambaye, ubushake bwo gutera akabariro buziyongera."
Iyo ngo ni yo mpamvu abantu bagira akazi kenshi baryoherwa cyane n’icyo gikorwa ari uko bari mu karuhuko (Vacation sex).
Umujyanama mu bijyanye n’uburyo buboneye bwo kwinjira muri icyo gikorwa, Eric M. Garrison, avuga ko ubuzima bwo mu mutwe na bwo bugira uruhare mu kuba ubushake bwakwiyongera cyangwa bukagabanuka.
Yagize ati “Kuba uwo mubana ataguha ubwisanzure byatuma utagira ubushake cyane bwo gukorana nawe icyo gikorwa.”
Bisobanuye ko mu gihe uwo mubana cyangwa mugiye kwinjirana mu gikorwa akugusha neza bizatuma wumva ubishaka cyane.
Ku rundi ruhande ariko umuntu ashobora no kuba afite ibindi bibazo birimo agahinda gakabije n’ihungabana, bikagira ingaruka ku buzima bwe bwo mu mutwe bityo ntabe yagira ubushake.
Hatangwa inama ko mu gihe uwo mubana atagira ubushake bwo kwinjira muri icyo gikorwa, mwakwegera muganga wabihuguriwe mukabimuganiriza akabibafashamo.
Dr McDevitt agaragaza kandi ko imikorere y’imisemburo y’umubiri w’umuntu mu bihe bitandukanye yatuma ubushake bwo gutera akabariro bwiyongera; kuko ituma imyanya y’ibanga ikura neza bityo umubiri ukarushaho gukenera imibonano mpuzabitsina.
Imyitozo ngororamubiri ikorwa kenshi nayo Dr O’Reilly asobanura ko kuri bamwe iba impamvu yo kongera ubushake, biturutse ku kuba yongerera umuntu icyizere, ikagabanya umunaniro mu ntekerezo ndetse igatuma uwayikoze asinzira neza.
Ubushakashatsi bunerekana ko guhagarika ifatwa ry’imiti imwe n’imwe bigira uruhare mu kongera ubushake bwo gutera akabariro.
Nk’urugero mu 2015, Pubmed yagaragaje ko imiti ivura agahinda gakabije n’ihungabana igabanyiriza uyifata ubushake bwo kwinjira muri icyo gikorwa.
Imwe mu miti ivura indwara z’umutima n’ikoreshwa mu kuboneza urubyaro, na yo ubushakashatsi bugaragaza ko ishobora gutuma ubushake bugabanuka.
Mu gihe uwafataga imwe muri iyo miti yaba ayihagaritse rero, Garrison yemeza ko byatuma yiyumvamo icyo gikorwa kurushaho.
Hagaragazwa kandi ko ibihe umuntu arimo bishobora gutuma ubushake bwiyongera cyane cyane ku bagore. Ibyo bigaragarira ku kuba hari igihe bagaragaza umushiha batanakeneye ku bijyamo mu gihe runaka, ubundi ukabona babikeneye cyane.
Abashakashatsi basobanura ko biterwa n’imisemburo yabo, kandi ko ubushake bwabo bushobora kwiyongera mbere, nyuma cyangwa mu gihe cy’imihango.
Ikigero cy’imyaka umuntu agezemo na cyo gishobora gutuma ubushake bwiyongera cyangwa bukagabanuka. Uvuye mu bwana ageze mu bugimbi cyangwa ubwangavu agira impinduka zidasanzwe zirimo no kongera ubushake cyane, iyo amaze kurenga imyaka 20, uko agenda akura ni ko ubushake bugabanuka.
Ni ryari ukwiyongera k’ubushake bwo gutera akabariro biba ikibazo?
Nk’uko byagaragajwe haruguru, muri rusange kugira ubushake bwo gukora imibonano mpuzabitsina birishimirwa ndetse ni ikimenyetso cy’uko umuntu ari muzima.
Ku rundi ruhande ariko Garrison avuga ko “Kwiyongera k’ubushake bwo gutera akabariro bizaba ikibazo igihe wowe ubwawe uziyumvamo ko ari ikibazo, cyangwa igihe bigutera kugira imyitwarire ibangamira izindi ngeri z’ubuzima bwawe.”
Urugero nk’iyo bikubangamira mu kazi ukora, bituma uca inyuma uwo mwashakanye cyangwa uwo muri mu rukundo, bituma utakariza amafaranga mu kugura ibikoresho bigufasha kwikinisha, cyangwa bikagutera indi myitwarire iteye inkeke.
Igihe ingaruka nk’izo zikugezeho, ni byiza ko wegera muganga wabihuguriwe akaba yagufasha gusubira ku murongo.
Ushobora kandi guhindura umuvuno cyane cyane ku bakora imibonano mpuzabitsina mu buryo bwo kugabanya intekerezo nyinshi bafite, ukaba washaka ubundi buryo ukoresha bubigufashamo.
Ikindi gishobora kugufasha gusubira ku murongo mu gihe ubushake bwo gutera akabariro bwiyongereye cyane, ni ukudahatira uwo mugiye gukorana igikorwa, ahubwo ukabanza kubimuganiriza ndetse igihe akubwiye ko atabishaka ukitoza kwakira igisubizo uhawe.


c: text/html

text:
Amasomo yo kuri Pasika, icyumweru cya 1 cya Pasika, A
Isomo rya mbere : Intu 10, 34a. 37-43
Ibyakozwe n’Intumwa
Petero ageze i Kayizareya ku mutegeka w’ingabo z’Abanyaroma, 34aaterura agira ati 37«Mwese muzi ibyabaye muri Yudeya yose, bihereye mu Galileya nyuma ya batisimu Yohani yigishaga. 38Muzi n’ibya Yezu w’i Nazareti : ukuntu Imana yamusize amavuta y’ubutore ibigirishije Roho Mutagatifu, ikamuha n’ububasha ; n’uko yagendaga agira neza aho anyuze hose, akiza abahanzweho na Sekibi bose kuko Imana yari kumwe na we. 39Natwe rero turi abahamya b’ibyo yakoze mu gihugu cy’Abayahudi kimwe n’i Yeruzalemu.
Bamwishe bamumanitse ku giti, 40ariko Imana yamuzuye ku munsi wa gatatu imuha no kwigaragaza ; 41atari kuri rubanda rwose, ahubwo ku bahamya batoranyijwe n’Imana hakiri kare, twebwe abariye kandi tukanywa kumwe na we aho amariye kuzuka mu bapfuye. 42Nuko adutegeka kwamamaza no guhamya muri rubanda, ko ari we washyizweho n’Imana kuba umucamanza w’abaziman’abapfuye; 43abahanuzi bose bemeza ko umwemera wese azaronka imbabazi z’ibyaha, abikesha ububasha bw’izina rye.»
Kuzirikana : Zab 118 (117), 1.4, 16-17, 22-23
ZABURI
- Inyik/ Nguyu umunsi Nyagasani yigeneye:
- nutubere umunsi w’ibirori n’ibyishimo, alleluia !
- Nimusingize Uhoraho kuko ari umugwaneza,
- kandi urukundo rwe rugahoraho iteka !
- Abatinya Uhoraho nibabivuge babisubiremo,
- bati «Urukundo rwe ruhoraho iteka !»
- Indyo y’Uhoraho yarihanukiriye,
- maze indyo y’Uhoraho igaragaza ibigwi !
- Oya ntabwo nzapfa, ahubwo nzaramba,
- maze mpore namamaza ibikorwa by’Uhoraho.
- Ibuye abubatsi bari barajugunye,
- ni ryo ryahindutse ibuye ry’indemyanzu !
- Uhoraho ni we wagennye ko biba bityo,
- maze biba agatangaza mu maso yacu.
Isomo rya kabiri : Kol 3,1-4
Ibaruwa Mutagatifu Pawulo Intumwa yandikiye Abanyakolosi
Bavandimwe, 1ubwo mwazukanye na Kristu, nimuharanire ibyo mu ijuru aho Kristu ari, yicaye iburyo bw’Imana; 2nimurangamire iby’ijuru, aho kurarikira iby’isi. 3Koko mwapfanye na Kristu, none ubugingo bwanyu bwihishe hamwe na We mu Mana. 4Aho Kristu azigaragariza We bugingo bwanyu, icyo gihe namwe muzagaragara muri kumwe na We mu ikuzo ryisesuye.
INDIRIMBO Y’IGISINGIZO CY’IYOBERA RY’IZUKA RYA NYAGASANI
- Bakristu nimwishimire Pasika,
- mutura Ntama igitambo cy’ishimwe.
- Umwana w’intama wakijije intama,
- ni Kristu Muziranenge,
- wunze Se n’abanyabyaha.
- Urupfu n’ubugingo byararwanye,
- Umugenga w’ubuzima arapfa,
- ariko ubu ni muzima araganje.
- Ngaho Mariya Madalena tubwire,
- Wabonye iki aho wari wagiye ?
- «Nabonye imva ya Kristu Muzima,
- mubona afite ishema.
- Nabonye n’abamalayika bahamya Izuka rye,
- mbona n’imyambaro n’ibyo bari bamuhambyemo.
- Kristu amizero yanjye yazutse,
- agiye kubatanga mu Galileya.»
- Turabyemera : koko Kristu yazutse mu bapfuye.
- Nuko rero Mwami Nyir’imitsindo,
- twese utugirire ibambe! Amen (AlIeluya)!
Ibango-ndirimbo ribanziriza Ivanjili :
Alleluya Alleluya
- Kristu, Pasika yacu yishweho igitambo.
- Nitwishimire ibirori by’isangira rya Nyagasani.
Alleluya.
Ivanjili Ntagatifu : Yh 20, 1-9
+ Yohani
lKu wa mbere w’isabato, Mariya Madalena azindukira ku mva butaratandukana; asanga ibuye ryavuye ku rnva. 2Nuko yirukanka asanga Simoni Petero n’undi mwigishwa, wa wundi Yezu yakundaga, arababwira ati «Nyagasani bamukuye mu mva, none ntituzi aho bamushyize.» 3Petero arabaduka na wa mwigishwa bajya ku mva. 4Bombi bagenda birukanka, ariko wa mwigishwa arusha Petero amaguru, amutanga kugera ku mva. 5Nuko arunama abona imyenda irambitse, ariko ntiyinjira mu mva. 6Simoni Petero wari umukurikiye aba arahageze, yinjira mu mva abona imyenda irambitse, 7n’igitambaro bari bapfukishije umutwe we kitarambitse hamwe n’imyenda, ahubwo kizingiye ukwacyo ahandi hantu. 8Nuko wa mwigishwa wari wageze mbere ku mva na we arinjira, aritegereza maze aremera. 9Kugeza ubwo bari batarasobanukirwa n’Ibyanditswe, bivuga ko yagombaga kuzuka ava mu bapfuye.
IVANJILI YA MISA YO KU MUGOROBA WA PASIKA
+ Luka (Lk 24, 13-35)
Ku munsi wa gatatu nyuma y’urupfu rwa Yezu, 13babiri mu bigishwa bajyaga mu rusisiro rwitwa Emawusi; kuva i Yeruzalemu kugerayo hari urugendo rw’amasaha nk’abiri. 14Bagendaga baganira ibyari bimaze kuba byose. 15Igihe rero bakibivugana kandi babyibazaho, Yezu ubwe arabegera ajyana na bo. 16Ariko amaso yabo yari ameze nk’ahumye ntibamumenya.
17Yezu arababwira ati «Ese ibyo mugenda muvugana ni ibiki?» Baherako barahagarara, ariko bijimye mu maso. 18Umwe muri bo witwaga Kiliyofasi aramubaza ati «Ni wowe wenyine uba i Yeruzalemu utazi ibyahabaye muri iyi minsi?» 19Arababaza ati «Ni ibiki se?» Baramusubiza bati «Ni ibyabaye kuri Yezu w’i Nazareti, wari waragaragaje mu bikorwa no mu magambo ko ari umuhanuzi ukomeye, imbere y’Imana n’imbere ya rubanda. 20Twavuganaga n’ukuntu abatware b’abaherezabitambo n’abakuru bacu bamutanze ngo apfe, maze bakamubamba ku musaraba. 21Twebweho twari twizeye ko ari we uzarokora Israheli; none dore uyu munsi ubaye uwa gatatu ibyo byose bibaye. 22Icyakora bamwe mu bagore b’iwacu badutangaje. Mu gitondo cya kare bagiye ku mva 23maze ntibahasanga umurambo we, nuko bagaruka bavuga ko abamalayika bababonekeye, bakababwira ko ari muzima.24Ubundi kandi bamwe muri twe bagiye ku mva babisanga uko abagore bari babivuze, ariko we ntibamubona.»
25Nuko Yezu arababwira ati «Mwa biburabwenge mwe, mutinda kwemera ibyo Abahanuzi bavuze! 26None se Kristu ntiyagombaga kubabara atyo ngo abone kwinjira mu ikuzo rye?» 27Nuko ahera kuri Musa n’Abahanuzi bose, maze abasobanurira , ibimwerekeyeho bui mu Bitabo bitagatifu.
28Bageze hafi y’urusisiro bajyagamo, Yezu asa n’uwikomereza urugendo. 29Ariko bo baramwinginga bati «Gumana natwe kuko bugorobye, umunsi ukaba uciye ikibu.» Nuko arinjira kugira ngo agumane na bo. 30Igihe rero yari ku meza hamwe na bo afata umugati, ashimira Imana, arawumanyura, arawubahereza. 31Nuko amaso yabo arahumuka noneho baramumenya. Hanyuma agira atya arazimira ntibongera kumubona. 32Basigara babwirana bati «Mbega ukuntu imitima yacu yari yuzuye ibinezaneza igihe yatuganirizaga mu nzira, adusobanurin Ibyanditswe!» 33Ako kanya barahaguruka basubira i Yeruzalemu. Bahasanga ba cumi n’umwe bateranye bari kumwe na bagenzi babo bandi, 34bavuga bati «Ni koko! Nyagasani yazutse kandi yabonekeye Simoni!» 35Na bo rero babatekerereza uko byagenze mu nzira, n’uburyo bamumenye amanyura umugati.
- Amasomo yo kuri Pasika, icyumweru cya 1 cya Pasika, A
- Amasomo yo kuwa 1, icyumweru cya 1 cya Pasika
- Amasomo yo kuwa 2, icyumweru cya 1 cya Pasika
- Amasomo yo kuwa 3, icyumweru cya 1 cya Pasika
- Amasomo yo kuwa 4, icyumweru cya 1 cya Pasika
- Amasomo yo kuwa 5, icyumweru cya 1 cya Pasika
- Amasomo yo kuwa 6, icyumweru cya 1 cya Pasika
Kuwa gatanu, tariki ya 26 Gashyantare 2021
Umwaka B, Igiharwe
Kuwa gatanu, kwambara isine
Isomo rya 1 : Ezk 18,21-28
Kuzirikana : Zab 130 (129)
Ivanjili : Mt 5,20-26.
AHO TUBARIZWA
PARUWASI MUTAGATIFU PETERO, CYAHAFI
B.P. 69 Kigali - RWANDA
Terefoni : +250 789 400 885
Email : info@cyahafi.org

robotstxt: allowed

filter: keep


text:
Nyabihu: Abakuze 110 bigaga gusoma no kwandika bahawe impamyabumenyi
Mu murenge wa Jenda mu karere ka Nyabihu, abantu 110 mu batari bazi gusoma no kwandika bagannye amasomero mu tugari dutandukanye, bahawe impamyabumenyi kuri uyu wa 21/06/2012 nyuma y’aho bakurikiraniye amasomo More...
Gakenke : Imiryango hafi 1.200 yorojwe inka muri gahunda ya Girinka
Mu mezi icumi ashize, akarere ka Gakenke kabashije koroza inka imiryango 1.189 muri gahunda ya Girinka. Ibi bikaba byaratangajwe n’umuyobozi ushinzwe ubworozi mu karere, Mwumvaneza Ferdinand mu muhango wo More...
Uburangare mu kazi bushobora gutera ingaruka z’igihe kinini
Abacungamutungo n’abanyamabanga b’ibigo ni abantu bakomeye bagomba ubushishozi n’inozamikorere mu kazi kabo kuko akantu gato k’uburangare gashobora guteza ingaruka z’igihe kirekire. Ibi More...
Rwanda | Rusizi: ONATRACOM yemeje ko ubwato bwahawe abanyenkombo bwujuje ibyangombwa byo gutwara abantu
Kuri uyu wa mbere tariki ya 05 Werurwe 2012 ikigo cy’igihugu gishinzwe gutwara abantu ONATRACOM kimaze gusuzuma uko ubwato bwahawe abaturiye ikirwa cya Nkombo bumeze mu buryo bwa tekiniki cyemeje ko ubwo More...
Rwanda : Bamaze iminsi ibiri biga ku buryo ingengo y imari izakoreshwa mu mwaka wa 2012-2013
Abanyamabanga nshingwabikorwa b’uturere tugize Intara y’Uburengerazuba, umuyobozi ushinzwe igenamigambi mu karere, ushinzwe ubworozi ndetse n’ushinzwe ubuhinzi muri buri karere mu tugize Intara More...
Nyamasheke: Leta ifasha umuntu ngo nawe azashobore kwifasha mu minsi izaza.
Mu gikorwa cyo guha abana bafashwa na global fund ibikoresho by’ishuri, Umuyobozi w’akarere ka nyamasheke wungiririje ushinzwe imibereho myiza y’abaturage, Gatete Catherine, tariki ya 31 mutarama, More...
Akarere ka Rubavu kagomba gushyira ubukerarugendo mu mihigo yako
Ibi ni ibyagarutsweho uyu munsi na Faustin Karasira, ushinzwe ubukerarugendo n’igenamigambi mu kigo cy’Igihugu gishinzwe Ubukerarugendo (RDB) mu nama nyunguranabitekerezo kuri Kivu Serena Hotel yahuje More...


text:
Nitwa Eric nkaba mfite imyaka 22 mumwaka ushize natandukanye n'ababyeyi nikodeshereza ghetto kuko narintangiye kwiga kaminuza ahantu nabonye ghetto nimubice bya gikondo nyiriyonzu yarafite umukobwa witwa diane (nirihimbano kubwimpamvu z'umutekano we) yarumukobwa wimyaka 19 wirabura muremure uteye neza afite ikibuno cyoroshye iyo nagikubitaga amaso yambaye aga collant kamufatiriye hose, umushyukwe warandembyaga ariko akagira papa we umufuhira kubi agakora ijoro akirirwa murugo rimwe harikuwa kane saa cyenda ndimo kureba filme yintambara aba arinjiye arakomanga kumuryango wa chambre nti injira nkimukubita amaso numva ibinezaneza birandenze kuko narinaramwifuje
IYI SITE IGENEWE ABANTU BAKURU 18+
Ibirimo
Uko nasweye Diane
Amafoto y'Igituba | Video so Guswera
Nitwa Eric nkaba mfite imyaka 22 mumwaka ushize natandukanye n'ababyeyi nikodeshereza ghetto kuko narintangiye kwiga kaminuza ahantu nabonye ghetto nimubice bya gikondo nyiriyonzu yarafite umukobwa witwa diane (nirihimbano kubwimpamvu z'umutekano we) yarumukobwa wimyaka 19 wirabura muremure uteye neza afite ikibuno cyoroshye iyo nagikubitaga amaso yambaye aga collant kamufatiriye hose, umushyukwe warandembyaga ariko akagira papa we umufuhira kubi agakora ijoro akirirwa murugo rimwe harikuwa kane saa cyenda ndimo kureba filme yintambara aba arinjiye arakomanga kumuryango wa chambre nti injira nkimukubita amaso numva ibinezaneza birandenze kuko narinaramwifuje
Labels: ubuhamya
1 comments:
-
-
I like your writing, I got a lot of information here.
For more information Visit Here
- January 19, 2021 at 12:27 AM


text:
TUZIRIKANE KU MASOMO YA LITURUJIYA Y’IJAMBO RY’IMANA YO KU CYUMWERU CYA XIII UMWAKA C 2019 (KU WA 30 KAMENA 2019).
Bakristu namwe bantu mushakashaka Imana mutifitemo uburyarya, Kristu ababere urumuri rutazima mu nzira munyuramo kandi mumwemerere agenge ubuzima bwanyu maze namwe mubonereho kumwitura mumubera intumwa, mwamamaze igihe n’imburagihe Inkuru Nziza ye y’umukiro!!
Bakristu namwe bantu b’Imana, kuba intumwa y’Imana ku buryo buziguye si ibintu byizana! Ni umuhamagaro kandi uwo muhamagaro umenyekana unyuze ku bantu: ababyeyi, umuryango, abarezi, Kiliziya, imirimo inyuranye abantu bahuriramo,…. Muntu w’Imana zirikana ko Imana yakuremye mutari kumwe ariko ko itazagukiza utabigizemo uruhare maze worohere ijwi ry’Imana riguhamagara, maze uryitabe.
Amasomo ya liturujiya y’iki cyumweru arerekana ko Imana ihamagarira buri wese mu cyiciro cye, ariko kandi buri wese akaba yashyiraho ingingo ngenderwaho mu kwemera umuhamagaro: reka mbanze nsezere kuri data na mama, ku bavandimwe; reka mbanze nshyigure abanjye; reka mbanze mpage byeri n’ibijyana na yo, reka mbanze nihate inshimishamubiri nzigwe ivutu, reka mbaze nige ningera aho nifuza nzaza kugukorera, reka mbanze nkorere amafaranga ahagije nabonye abakwiha batishoboye, nimara kwizigamira nzaza,….impamvu ni nyinshi,…ariko iyo Nyagasani yakwigombye ntaho wamuhungira, ibyo wakora byose arakuvumbura…
Bantu b’Imana Kiliziya ifite umuco mwiza wo gukoresha ibimenyetso mu gusobanura amabanga y’umuhamagaro wa muntu! Ijambo ry’Imana ry’uyu munsi ryerekana umuco karande wo gusiga amavuta y’ubutore uwahamagariwe umurimo wo kwiyegurira Imana no kuyikorera. Uyu muco ugaragara mu bikorwa byo gutanga Batisimu, Ugukomezwa, no gutanga ubusaserdoti Nyobozi. Gusigwa amavuta ni ikimenyetso cy’ubutorwe, cyo guhabwa no kwakira ubutumwa, ni ikimenyetso cy’ “inkomezi” z’Imana. Usizwe amavuta y’ubutorwe aba abaye Intore y’Imana kandi nk’uko “umwambari w’umwana agenda nka se”, uwasizwe amavuta y’ubutorwe ahamagarirwa kwigana no kwimakaza imigambi y’Imana muri we arebeye kuri Kristu. Mukristu ibuka ko kuva ubatijwe uri Intore y’Imana maze uharanire ikiyihesha ikuzo, padiri nawe mwepiskopi hora uzirikana ko wakuwe mu rungano kugira ngo witangire imbaga y’Imana, uzirikane amavuta wasizwe n’ibyo wigomwe byose kandi utabiburiye uburenganzira bw’ibanze maze ubadukakane ibakwe witangire ubutumwa wahamagariwe kandi washinzwe! Irinde gutera Imana agahinda n’impagarara wirengagiza inshingano zawe kandi wabigambiriye!
Muntu w’Imana mu butumwa bwa buri munsi birashoboka ko hari abatakumva, uzirinde kubavuma ahubwo ujye ubasabira ingabire yo guhinduka kandi ntibikaguce intege kuko iyo bibaye ngombwa umubibyi si we usarura kandi usaruye si we uhunika, uhunitse kandi nanone si we ugurisha. Aho kubavumira ku gahera imukira ahandi mu ibanga ukomeze ubutumwa wahawe nk’uko Yezu abiguhamiriza mu ivanjiri y’uyu munsi.
Muntu w’Imana zirikana ko gukurikira Yezu no kumukorera bisaba kuba ubohotse ku bantu, ku bintu ndetse, ku muryango, ku nshuti, ku bamenyi,…. Mu butumwa bwawe shyira Yezu imbere ibindi bizaza byisukanura. Hagarara uvuge Inkuru Nziza y’amahoro, y’umukiro, yo kwibohora kuri Nyakibi. Nkwifurije icyumweru gihire!
Padiri NKUNDIMANA THÉOPHILE!


text:
Intore ni umusemburo w’Iterambere mu midugudu batuyemo
Hifashishijwe ubukangurambaga n’ingero baha abandi baturage, Ihuriro ry’Intore mu nzego z’ibanze nizo zifasha ubuyobozi gushishikariza abaturage gahunda za leta, bityo imihigo iba yahizwe n’abayobozi igashyirwa mu bikorwa.
Mu bikorwa by’iterambere bitandukanye, ubuyobozi bw’ibanze bwifashisha intore zituye mu midugudu. Izo ntore nizo zigomba gufata iya mbere mu kwitabira gahunda za leta n’imihigo y’ubuyobozi bwa bo, noneho n’abandi bakabareberaho.
Mu kiganiro yagiranye n’Intore zo ku Rugerero zihugurirwa mu murenge wa Musambira, Nsengiyumva Pierre Celestin, umunyamabanga Nshingwabikorwa w’umurenge wa Kayumbu, yasobanuriye abitabiriye itorero bagomba gufasha ubuyobozi gushaka ibisubizo by’ibibazo bigaragara mu midugudu ya bo.
Mu bikorwa ubuyobozi bukunze kwifashishamo intore, ni ugukora ubukanguramba mu baturage babakangurira gushyira mu bikorwa imihigo isaba guhwitura abaturage ; Nko kugira akarima k’igikoni, ubwisungane mu kwivuza, kurwanya isuri ku buryo buhoraho n’ibindi.
By’umwihariko Intore z’uyu mwaka Nsengiyumva akaba azisaba kuzafasha ubuyobozi mu guhigura umuhigo wo kugabanya umubare w’abaturage batazi gusoma no kwandika, bababarura aho bari hose bakanigisha mu masomero y’abakuze.
Vuganeza Aaron, umuyobozi wa Site ya ECOSE Musambira ihugurirwamo intore zisaga 500, atangaza ko mu biganiro bitandukanye , izo ntore zagejejweho, zakanguriwe guharanira kwiteza imbere ; bagira uruhare mu kubaka igihugu,  bitabira amakoperative, guhuza ubutaka, kurwanya ruswa no gufasha abaturage mu kwihuta mu iterambere.
Abitabiriye itorero bahamya ko amahugurwa bahawe yabafashije guhindura imyumvire. Bazataha biyemeje kwitabira gahunda za leta no kuzikundisha urubyiruko. Bazakorana kandi n’inzego z’ubuyobozi n’iz’umutekano mu guhangana n’ikibazo cy’ibiyobyabwenge byugarije urubyiruko n’icy’abana bata ishuri.


text:
Moulay Ismail ni umwe mu Bantu babayeho bagize amateka n’icyubahiro muri maroc ndetse no mumuco wabo muri rusange,yayoboye maroc yifashishije ingabo zirenga ibihumbi ijana na mirongo itanu(150.000) abenshi murabo bari abacakara babaga baratutse munsi y’ubutayu bwa Sahara.
Mu mwaka wa 1704 nibwo sultan Moulay yerekanywe na Guinness book of record nk’umuntu wari ufite abana benshi Aho icyo gihe babaruraga abagera kuri 880 aba nibo byari bizwi neza Hari n’amakuru afatika ko arabana ba sultan,uyu mugabo byavuzwe ko yaryamanaga n’umugore umwe buri munsi ibi NGO yabikoze mu gihe kimyaka 32.
Nyuma y’urupfu rwa Saadi sultan Ahmad Almansur maroc yaranzwemo umutekano mucye aho abahungu ba Almansur barwaniraga ubutegetsi hagati yabo mu gihe igihugu cyari cyacitsemo ibice, murizo ntambara Moulay Ismail yahisemo gushyigikira Uwitwaga Rashid maze aza kumugira guverineri wa Mekness akigerayo Moulay yatangije ubuhinzi n’ubucuruzi muri ako karere kugira ngo yongere ubukungu bwe bwari kuzamufasha kugenda nawe yigarurira ahantu hatandukanye.
Rashid Kandi yahaye Moulay kuyobora igisirikare mu majyaruguru ya Maroc maze amugira uhagarariye intumwa y’Imana Muhammad muri feodal na viceroy ahagana 1667 ubwo yarwanaga mu majyepfo ya Maroc. (khalifa Ni izina ryahabwaga uhagarariye Muhammad mu gace runaka muri Africa)
inzu ndangamurage yitiriwe sultan Moulay niyo yonyine amarembo aba afunguye kubatari abasiramu.
Moulay Ismail yarindaga cyane abagore be bane 4 n’inshoreke ze magana atanu 500 Aho umugabo uwo ariwe wese warebaga umwe mu bagore cyangwa inshoreke ye yahabwaga igihano cyo kwicwa,bamwe mu nshoreke ze sultan Moulay yagiye abanyonga abandi akabaca amabere hakaba nabo akuye amenyo bitewe nuko abafashe cyangwa akabakekaho kumuca inyuma.
Nkuko igitabo cya Guinness world Record kibitangaza Ismail yibarutse abana barenga 888 umubare munini w’abana wigeze ubaho bibarutswe n’umuntu umwe,dukurikije inkuru zanditswe na Dominique Busnot wari ambasaderi w’ubufaransa wahoraga akora ingendo muri maroc sultan ashobora kuba yari afite abana 1171 mu 1704 Aho yari afite imyaka 57 amaze kubutegetsi imyaka 32.
Nubwo abahanga bashidikanyaga ko bishoboka ubushakashatsi bushya bwakozwe kuri sultan n’imibereho ye bwerekanye ibi bishoboka cyane mu gihe yaba yararyamanaga n’umugore umwe byibuze kumunsi.


text:
Igikorwa cyo gutaha ku mugaragaro icumbi ryubakiwe uwo mubyeyi w’imyaka 67 cyabaye ku wa kane tariki 14 Mutarama 2021. Rigizwe n’inzu y’ibyumba bibiri n’uruganiriro, igikoni, ubwiherero n’ubwiyuhagiriro.
Ibikorwa byo kubaka byatangiye ku ya 1 Nzeri 2020; byamaze amezi ane bitwara miriyoni eshatu n’igice z’amafaranga y’u Rwanda (3,500,000Rwfs) hatabariwemo isakaro ryatanzwe na Minisiteri ishinzwe imicungire y’ibiza (MINEMA). Uruhare rwa DASSO ni miriyoni ebyiri (2,000,000Rwfs) yatanzwe n’aba DASSO 59 hakurikijwe ubushake n’ubushobozi bya buri wese. Umuganda wakozwe kuri iyo nzu ufite agaciro kangana na 650,000 Rwfs, uruhare rw’Umurenge n’abandi bafatanyabikorwa rwo rukaba 850 000 Frs.
Mu byishimo bigaragarira buri wese haba ku maso ndetse no mu mvugo, Nirere yagize ati “Ndashimira Nyakubahwa Perezida wa Repubulika washyizeho urwego rwa DASSO. Uru rwego ndarushimira ko rwambaye hafi, rukampa ubufasha, umva... barakoze ku buryo nta wari ugikaraba ngo intoki zicye, [….] kubera kwirirwa bakata, batunda urwondo, bagira gute,…. Bahereye ku ibuye, kuri fondasiyo, kugeza n'uno munsi ni yo mpamvu mbahimira. Njye nta gihembo nabona, Imana yonyine izabampere umugisha.”
Uyu mubyeyi akomeza ashimira Umukuru w’Igihugu ku miyoborere myiza Igihugu kimukesha, akavuga ko iyo ari yo yatumye ahabwa inzu nziza atashoboraga no “kurota” ko yaturamo.
Agira ati “Uwanyereka Nyakubahwa Perezida wa Repubulika amaso ku yandi nkamuhobera, nkaririmba nashaka nkanabyina kubera ibyiza byose mukesha. Kuba mpagaze aha ni we mbikesha.”
Umuhuzabikorwa w’Urwego rwa DASSO ku rwego rw’Akarere, DCO Frodouard Hategekimana, agaragaza ko igikorwa urwego akuriye rwakoreye uyu muturage gifite aho gihuriye n’inshingano zarwo; asobanura ko nk’abagize urwego rushinzwe kunganira Akarere mu by’umutekano bagomba gufasha ubuyobozi kubonera ibisubizo ibibazo bibangamiye imibereho myiza y’abaturage kuko biba bibangamiye umutekano wabo.
Ati “Mu mutekano dushinzwe harimo no gufasha mu gukemura ibibazo bibangamiye imibereho myiza y’abaturage. Tugomba rero kugira uruhare mu gufasha ubuyobozi kubonera ibisubizo abantu bose bafite ibibazo bibangamiye imibereho myiza yabo”.
Uyu muyobozi akomeza asaba abagize DASSO mu Karere ka Ruhango gukomeza kurushaho kwita ku nshingano zabo no kurangwa n’imyitwarire myiza, akanasaba abaturage gufasha DASSO gukora inshingano neza.
Ati “Ndasaba bagenzi bange ba DASSO, kwita ku nshingano; twite ku nshingano zacu, turazifite nyinshi, nziza kandi zitanga ibisubizo. […] Twubahirize Code of Conduct (amategeko agenga imyitwarire) kuko ibitugenga byose birimo. Abaturage ndabasaba gukomeza kudufasha: gutanga amakuru, gutunga agatoki ahari ibitagenda neza, gufatanya muri gahunda yo gucunga umutekano muri rusange no gukemura ibibangamiye imibereho myiza y’abaturage”.
Umuyobozi w’Akarere wungirije ushinzwe imibereho myiza y’abaturage, Mukangenzi Alphonsine, yashimye ubufatanye bwa DASSO n’abaturage mu gushakira uyu muturage aho kuba, asaba ko bukomeza no mu kurangiza ibigisigaye.
Yasabye uwahawe inzu kuyifata neza kugira ngo izarambe, anasaba abaturanyi kumufasha ibyo adashoboye.
Kuva mu mwaka wa 2014, Urwego rwa DASSO mu Karere ka Ruhango rumaze gushakira aho kuba abaturage batatu batishoboye bo mu Mirenge ya Ntongwe, Ruhango, na Mwendo.


text:
Kugenera umwana nibura iminota 15 akagusomera, byamwungura ubwenge
Umuyobozi w’Akarere ka Huye wungirije ushinzwe imibereho myiza, Annonciata Kankesha, avuga ko ababyeyi bagiye bagenera abana babo nibura iminota 15 yo kubafasha kwitoza gusoma, byatuma biyungura ubwenge.
Ubu butumwa yanabugejeje ku babyeyi bitabiriye gutangiza ubukangurambaga bwitwa “Mumpe urubuga nsome!”, tariki 5 Gashyantare 2020. Ubu bukangurambaga bugamije gukangurira ababyeyi gufasha abana babo gukunda gusoma, no kubaha umwanya wo gusoma ibitabo batahanye, babikuye ku ishuri.
Yagize ati “Tujye duha umwana nibura iminota 15 avuye ku ishuri, tumusabe gusoma inkuru mu dutabo ku ishuri babatiza, kandi inkuru asomye tuyimusobanurire kuko hari igihe abisoma atabyumva.”
Yunzemo ati “N’ababyeyi bajye baza basome. Tudasomye ya Nyirantare cyangwa ya Muriture, ahubwo dusoma ibitabo.”
Umwalimu muri Kaminuza y’u Rwanda witwa Muhire Cassien watangije ubu bukangurambaga mu Karere ka Huye, yavuze ko kugira ngo ababyeyi babashe gufasha abana mu myigire yabo no kumenya gusoma, bisaba kubaha umwanya, kandi ko bawushatse batawubura.
Yitanzeho urugero rw’ukuntu yabaga muri Uganda agafasha abana mu myigire yabo, aho aziye mu Rwanda agatangira kwigisha muri kaminuza, hanyuma akajya atahana ibitabo byo gusoma kugira ngo abashe kwigisha neza, bityo ntiyongera kubonera abana umwanya.
Icyakora ngo umwana we wigaga mu mwaka wa kane w’amashuri abanza yaramukebuye.
Ati “Yansabye iminota itanu yo kuvugana na we, arambaza ati hagati y’iki gikapu natwe, ukunda iki? Naramubwiye nti ntuzongera kukibona. Kuva icyo gihe, hari muri 2002, sindongera gutahana akazi mu rugo.”
Ababyeyi bari bitabiriye ubu bukangurambaga batashye biyemeje gufasha abana babo kugira ngo bakunde gusoma. Claire Vuguziga ati “Najya ava kwiga nzajya mubaza uko ku ishuri byagenze, muhe n’umwanya wo gusoma.”
Ubukangurambaga “Mumpe urubuga nsome!” buzamara umwaka wose. Buzajyanirana no gutoza abana kwandika inkuru mu Kinyarwanda, bizanyuzwa mu marushanwa.
Mu Karere ka Huye, Minisiteri y’Uburezi imaze kuhatanga ibitabo ibihumbi 35 byo gusoma. Hamaze gutangwa kandi n’ibitabo bisaga ibihumbi 37 by’inkuru, by’umushinga “Soma Umenye.”
Ibitekerezo ( 1 )
Iki ni igikorwa kiza cyane gutoza abana gusoma.Birababaje kubona abanyarwanda badakunda gusoma.Bitandukanye nuko abazungu bakunda gusoma cyane.
Byatumye batera imbere.Bill Gates yateye imbere,akora Microsoft kubera gukunda gusoma.Ntabwo wajijuka udakunda gusoma.Ikibabaje cyane nuko abantu benshi badakunda gusoma igitabo cyiza kurusha ibindiImana yaduhaye kitwa bibiliya.Nicyo cyonyine kitwereka inzira izaduhesha ubuzima bw’iteka muli paradizo,turamutse twumviye inama n’amahame dusanga muli icyo gitabo.Biba byiza iyo ushatse umuntu uzi bibiliya mukayigana kandi ku buntu.Umushatse wamubona kandi yajya agusanga iwawe.


text:
Perezida wa Repubulika y’u Rwanda, Paul Kagame yifurije abanyarwanda umunsi mwiza w’intwari z’Igihugu, avuga ko umuhate n’ubwitange bw’intwari z’igihugu bitabaye imfabusa.
Ni ku nshuro ya 25 u Rwanda rwihiza umunsi w’Intwari z’Igihugu. Insanganyamatsiko y’ uyu mwaka iragira iti ‘Dukomeze ubutwari mu cyerekezo twahisemo’.
Mu butumwa Perezida Kagame yanyujije ku rukuta rwa
Twitter buri mu rurimi rw’icyongereza, tugenekereje mu Kinyarwanda, yagize ati “Ku ntwari z’igihugu cyacu n’urugamba….abo uyu munsi utuma twibuka,
ubwitange n’umuhate byanyu ntabwo ari imfabusa. Ni inshingano zacu gukomeza
kuganisha igihugu aho twifuza kugera. Umunsi mwiza kuri mwese.
Intwari ni umuntu ukurikirana icyo yiyemeje kugeraho kikavamo igikorwa cy’ikirenga gifitiye abandi akamaro, akabikora mu bupfura no mu bwitange buhebuje, kandi akirinda ubugwari mu migirire ye, ntagamburuzwe n’amananiza. Ibyiciro by’intwari z’igihugu ni bitatu: Imanzi, Imena n’Ingenzi.
Ibyiciro by’ intwari z’ u Rwanda ni bitatu: Imanzi, Imena, Ingenzi. Urwego rw’ Imanzi harimo Umusirikare utazwi, na Gisa Fred Rwigema. Urwego rw’ Imena harimo Mutara III Rudahigwa, Rwagasana Michel, Agathe Uwingiyimana, n’ Abanyeshuri b’ I Nyange batewe n’abacengenzi banga kwitandukanya tariki ya 18/03/1997 mu ijoro. Urwego rw’Ingenzi : Haracyakorwa ubushakashatsi, biteganyijwe ko hazajyamo intwari zitarashyirwa ahagaragara.
Ibintu 10 biranga Intwari z'igihugu
1 Kugira umutima wa kigabo- Kugira umutima udatinya gushyigikira icyiza, kugaragaza ikibi no guhangara kukirwanya kandi uzi neza ingaruka mbi byagukururira.
2 Gukunda igihugu- Gushyira imbere ubusugire n’iterambere by’igihugu hamwe n’ubumwe bw’abanyarwanda.
3 Kugira ubwitange - Kwigomwa inyungu zawe bwite uharanira inyungu rusange byaba ngombwa ugahara ubuzima bwawe.
4 Kugira ubushishozi - Kugaragaza ubushobozi bwo kureba kure n’ubwo kumenya ukuri kutagaragarira buri wese.
5 Guhanga - Kurema by’umwimerere igiteza imbere igihugu mu ngeri zinyuranye nko muri politike, mu buyobozi, mu muco, mu bukungu no mu mibanire.
6 Kugira ubwamamare mu butwari - Kurangwa n’ibikorwa by’ubutwari bizwi kandi bishimwa na benshi.
7 Kuba intangarugero - Kurangwa n’ibikorwa bihebuje bibera abandi urugero rwiza.
8 Kuba umunyakuri - Kurangwa n’ukuri kandi ukaguharanira ntutinye no kuba wakuzira.
9 Kugira ubupfura - Kugira umuco mu myifatire, mu mibanire no mu mikorere.
10 Kugira ubumuntu- Kurangwa n’umutima ukunda abantu ku buryo buhebuje aho kubarutisha abantu.


text:
Inyigisho yo ku wa gatanu w’icya 29, C, 23 Ukwakira 2016
Amasomo: Ef 4, 1-6; Zab: 23, 1-6; Lk 12, 54-59.
Ikibazo Yezu abaza rubanda ati: “Kuki mutabona ubwanyu icyo mukwiye gukora?”, ni cyo kiduhaye umurongo w’igitekerezo cy’uyu munsi. Ni byo koko, inyigisho Yezu Kirisitu atanga zidufasha kubona icyo dukwiye gukora. Hariho ingorane zituma twigishwa ariko bikamera rimwe na rimwe nko guta inyuma ya Huye! Nibaza kenshi impamvu nahawe inyigisho nyinshi cyane ariko nkaba ntakataza mu butagatifu. Kimwe mu bisubizo, ni uko ntashobora guhinduka umumalayika ariko na Sekibi agira amayeri menshi yo kudusibira amayira. Ni ah’inema yo guhangana na we nta gukina. Buri wese niyisuzume. Hari abantu benshi batitabira kumva inyigisho za Yezu bitwaje ko twe twigishwa kenshi nta rugero tubaha. Ni ukubyitondera. Twese biratureba.
Amagambo Pawulo Intumwa yandikiye Abanyefezi, na yo aratwerekeza kuri icyo gitekerezo: twibaze niba koko twihatira gushyira mu bikorwa inyigisho za Yezu Kirisitu kugira ngo twungure umubiri we. Araduhamagarira kubaho tugenza mu buryo bukwiranye n’ubutore bwacu. We ari ku ngoyi azira Nyagasani kandi ntiyigeze amutatira kuva aho amumenyeye. Kuki twe n’imigenzereze yoroheje y’ibanze ya gikirisitu itubera umuzigo? Kubana mu rukundo n’amahoro, kurangwa n’ubwiyoroshye n’ituze, kwiyumanganya no kwihanganirana muri byose twumvira Roho Mutagatifu twahawe, ibyo biranga abantu biteguye kungura umuryango wa Yezu Kirisitu. Iyo ayo matwara abuze, ikoraniro riratezuka, rikaba ryazima burundu, rikabaho nta mbuto ryera ahubwo ryuzuye ingwizamurongo.
Ni ngombwa gusaba ingabire ituma dusabana nk’abavandimwe muri Yezu Kirisitu. Tumenye neza aho atuganisha, kandi aduha ibimenyetso bihagije bimenyesha ko Ingoma y’Imana yegereje. Si yo se dushaka kwinjiramo? Nitwitondere rero imibereho yacu twirinde ibidutandukanya ibyo ari byo byose. Buri wese yihatire kugira umutima wagutse wakira neza abavandimwe: uguhamagaye umwikirize, urangwe n’urugwiro muri bagenzi bawe. Hariho abikiriza abo bishakiye bakagira abo basuzugura cyangwa bakarangwa n’ikizizi mu migenzereze yabo…Ibyo byose bihindanya wa Mubiri umwe Pawulo intumwa aturatira aduhamagarira kubaka twirinda kuba ingwizamurongo.
Yezu Kirisitu asingizwe. Umubyeyi Bikira Mariya aduhakirwe. Abatagatifu duhimbaza, Hilariyo, Serina, Urusula, Viyatori, Severini, Lawura Montoya, badusabire ku Mana Data Ushoborabyose.
Padiri Cyprien BIZIMANA


text:
AMASOMO YA MISA MU GIHE CY'IGISIBO
- Amasomo yo ku cyumweru, icyumweru cya 1 cy'Igisibo, C
- Amasomo yo ku cyumweru, icyumweru cya 1 cy'Igisibo, B
- Amasomo yo ku cyumweru, icyumweru cya 1 cy'Igisibo, A
- Amasomo yo kuwa 1, icyumweru cya 1 cy'Igisibo
- Amasomo yo kuwa 2, icyumweru cya 1 cy'Igisibo
- Amasomo yo kuwa 3, icyumweru cya 1 cy'Igisibo
- Amasomo yo kuwa 4, icyumweru cya 1 cy'Igisibo
- Amasomo yo kuwa 5, icyumweru cya 1 cy'Igisibo
- Amasomo yo kuwa 6, icyumweru cya 1 cy'Igisibo
- Amasomo yo ku cyumweru, icyumweru cya 2 cy'Igisibo, C
- Amasomo yo ku cyumweru, icyumweru cya 2 cy'Igisibo, B
- Amasomo yo ku cyumweru, icyumweru cya 2 cy'Igisibo, A
- Amasomo yo kuwa 1, icyumweru cya 2 cy'Igisibo
- Amasomo yo kuwa 2, icyumweru cya 2 cy'Igisibo
- Amasomo yo kuwa 3, icyumweru cya 2 cy'Igisibo
- Amasomo yo kuwa 4, icyumweru cya 2 cy'Igisibo
- Amasomo yo kuwa 5, icyumweru cya 2 cy'Igisibo
- Amasomo yo kuwa 6, icyumweru cya 2 cy'Igisibo
- Amasomo yo ku cyumweru, icyumweru cya 3 cy'Igisibo, C
- Amasomo yo ku cyumweru, icyumweru cya 3 cy'Igisibo, B
- Amasomo yo ku cyumweru, icyumweru cya 3 cy'Igisibo, A
- Amasomo yo kuwa 1, icyumweru cya 3 cy'Igisibo
- Amasomo yo kuwa 2, icyumweru cya 3 cy'Igisibo
- Amasomo yo kuwa 3, icyumweru cya 3 cy'Igisibo
- Amasomo yo kuwa 4, icyumweru cya 3 cy'Igisibo
- Amasomo yo kuwa 5, icyumweru cya 3 cy'Igisibo
- Amasomo yo kuwa 6, icyumweru cya 3 cy'Igisibo
- Amasomo yo kuwa 3 w'ivu, A
- Amasomo yo kuwa 4 ukurikira ivu
- Amasomo yo kuwa 5 ukurikira ivu
- Amasomo yo kuwa 6 ukurikira ivu
- Amasomo yo ku cyumweru, icyumweru cya 4 cy'Igisibo, C
- Amasomo yo ku cyumweru, icyumweru cya 4 cy'Igisibo, B
- Amasomo yo ku cyumweru, icyumweru cya 4 cy'Igisibo, A
- Amasomo yo kuwa 1, icyumweru cya 4 cy'Igisibo
- Amasomo yo kuwa 2, icyumweru cya 4 cy'Igisibo
- Amasomo yo kuwa 3, icyumweru cya 4 cy'Igisibo
- Amasomo yo kuwa 4, icyumweru cya 4 cy'Igisibo
- Amasomo yo kuwa 5, icyumweru cya 4 cy'Igisibo
- Amasomo yo kuwa 6, icyumweru cya 4 cy'Igisibo
- Amasomo yo ku cyumweru, icyumweru cya 5 cy'Igisibo, C
- Amasomo yo ku cyumweru, icyumweru cya 5 cy'Igisibo, A
- Amasomo yo kuwa 1, icyumweru cya 5 cy'Igisibo
- Amasomo yo kuwa 2, icyumweru cya 5 cy'Igisibo
- Amasomo yo kuwa 3, icyumweru cya 5 cy'Igisibo
- Amasomo yo kuwa 4, icyumweru cya 5 cy'Igisibo
- Amasomo yo kuwa 5, icyumweru cya 5 cy'Igisibo
- Amasomo yo kuwa 6, icyumweru cya 5 cy'Igisibo
- Amasomo yo ku munsi w'Amavuta Matagatifu, icyumweru cya 6 cy'Igisibo
- Amasomo yo kuwa 1 mutagatifu, icyumweru cya 6 cy'Igisibo
- Amasomo yo kuwa 2 mutagatifu, icyumweru cya 6 cy'Igisibo
- Amasomo yo kuwa 3 mutagatifu, icyumweru cya 6 cy'Igisibo
Kuwa gatandatu, tariki ya 27 Gashyantare 2021
Umwaka B, Igiharwe
Kuwa gatandatu, kwambara isine
Isomo rya 1 : Ivug 26,16-19
Kuzirikana : Zab 119 (118)
Ivanjili : Mt 5,43-48.
AHO TUBARIZWA
PARUWASI MUTAGATIFU PETERO, CYAHAFI
B.P. 69 Kigali - RWANDA
Terefoni : +250 789 400 885
Email : info@cyahafi.org


text:
Iyo umuntu yakijijwe, agomba kumenya ngo ndi nde muri Kristo Yesu, naremewe iki, hanyuma ni gute nagikora?. "Nk'uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye"
"Mbese bene Data, byavura iki niba umuntu avuga yuko afite kwizera, nyamara akaba ari nta mirimo akora? Bene uko kwizera kwabasha kumukiza? Cyangwa se, hagira mwene Data w'umugabo cyangwa w'umugore wambaye ubusa, kandi akaba abuze ibyokurya by'iminsi yose, maze umwe muri mwe akamubwira ati 'Genda amahoro ususuruke uhage', ariko ntimumuhe ibyo umubiri ukennye byavura iki? uko ni ko no kwizera iyo kudafite imirimo, ahubwo kuri konyine kuba gupfuye.
Ahari umuntu yazavuga ati 'Wehoho ufite kwizera, jyeweho mfite imirimo.' Nyereka kwizera kwawe kutagira imirimo, nanjye ndakwereka kwizera kwanjye kugaragazwa n'imirimo yanjye. Wizera yuko Imana ari imwe rukumbi. Ibyo ni byiza, ariko abadayimoni na bo barabyizera bagahinda imishyitsi.
Wa muntu utagira umumaro we, ntuzi yuko kwizera kutagira imirimo ari impfabusa? Mbese sogokuruza Aburahamu ntiyatsindishirijwe n'imirimo, ubwo yatangaga Isaka umwana we ngo atambwe ku gicaniro? Ubonye yuko kwizera kwafatanije n'imirimo ye, kandi ko kwizera kwe kwatunganijwe rwose n'imirimo ye.
Ni cyo cyatumye ibyanditswe bisohora, bya bindi bivuga ngo 'Aburahamu yizeye Imana bimuhwanirizwa no gukiranuka', yitwa incuti y'Imana. Mubonye yuko umuntu atsindishirizwa n'imirimo, adatsindishirizwa no kwizera gusa.
Dore na maraya uwo Rahabu. Mbese ntiyatsindishirijwe n'imirimo ubwo yacumbikiraga za ntumwa, akaziyobora indi nzira?. Nuko rero nk'uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye". Yakobo 2: 14-26
Mu nyigisho iheruka twasobanuye ko Imana idushakaho kwizera ariko gufatanyije n'imirimo. https://www.agakiza.org/Burya-kwizera-kutagira-imirimo-ni-imfabusa.html, uyu munsi tugiye kuvuga noneho kuri bamwe muri benshi twafatiraho ikitegererezo bagize kwizera gufatanyije n'imirimo.
Aburahamu
Yizeraga Imana, yahagurutse muri Uri kuko yumvise ijwi araryizera agenda atazi aho agiye. Kwizera kwe kandi kwarageragejwe kugira ngo Imana irebe koko ko yizeye, nyuma yo kubyara Isaka ashaje Imana yaramumusabye, aho yamubwiye ko ajyana Isaka umwana we w'ikinenege kumutamba.
Imana ntishobora kudusaba ibyo itaduhaye, ariko se ibyo yaduhaye tubikiranukamo dute?. Erega Imana izi n'ibyo dutunze!: Izi imyenda ufite mu kabati, izi amafaranga ufite kuri konte, izi ibibanza ufite n'amazu wubatse. Imana izi ibyo ukoresha n'ibyo usigaza, Imana izi n'ibijya mu mufuka inyuma muri pubeli, ibyo byose irabizi.
Reka tuvuge ku rugendo rwo kujya gutamba Isaka
Imana yamwohereje kuri Moliya, mwibuke ko Aburahamu yagiye gutamba Isaka afite imyaka 126. Murebe uwo musaza kuva aho yari atuye kugera aho yagiye gutambira Isaka, hari nk'ibirometero 80. Kuki Imana yamwohereje kure, yagira ngo ibanze irebe ko yisubiraho.
Hari igihe umuntu areba akavuga ati' Uwakora iki kintu mu bwami bw'Imana', hashira iminsi akisubiraho ati nanjye ndabikeneye nta n'impamvi yo kubitanga'! Ariko mwibuke ko igihe cyose tudashyikiye ubwami bw'Imana tuzaba dufite kwizera kumeze nk'ukw'abadayimoni.
Kuva aho Aburahamu yari atuye ujya kuri Moliya, hari indi misozi yashoboraga guhinira bugufi agatambira hafi ntagende urugendo rw'iminsi itatu, ariko Imana yari yaramubwiye kuri Moliya. Hari abantu bahinira bugufi agakora ibimworoheye, ntiyumvire ijwi ry'Imana. Nujya no gutanga ujye ubanza kugenzura, uvugane n'ijwi ryo mu mutima wumve ko ubibye ku butaka bukwiriye.
Aburahamu aragenda afite kwizera ntan'umubabaro yagaragazaga mu maso, bageze mu nzira Isaka amubaza aho igitambo kiri buve amubwira ko Uwiteka aribwishakire igitambo. Kandi koko niko byagenze Imana yamweretse umwana w'intama atamba mu kimbo cya Isaka, nibwo Imana yamubwiraga ko imenye ko ayikunda. Abantu bose Imana yakoresheje mukwizera, bakoze ibirenze ibyo siyanse yemera.
Siyanse ntiyemera ko Sida, Kanseri, Diyabete bikira, ariko Bibiliya iravuga ngo 'Tuzarambika ibiganza ku barwayi bakiire'. Kwizera ni ugushyira mu bikorwa ibintu bijya gusa n'ubusazi! Ubundi umuntu wizera: Yumva ibyo abandi batumva, akora ibyo abandi batarimo barakora, abaho ubuzima bujya gusa n'ubw'abafite uburwayi bwo mu mutwe. Ariko kwizera ntikujya gukoza isoni, igihe cyose wizeye Imana izabikubaraho nko gukiranuka.
Igihe cyose tutari aho Imana idushaka tuzahomba imigisha myinshi
Aburahamu iyo atambira ahandi atari kuri Moliya, Isaka yari bupfe kuko Moliya honyine niho hari intama yo gucungura Isaka, kandi ahandi nta jwi rimubwira ko azaba sekuruza w'amahanga yari kumva. Igihe cyose tutari aho Imana idushaka ngo tube duhagaze mu kwizera dukora imirimo yo kwizera, tuzahomba imigisha myinshi, ba Isaka bacu bazapfa n'ibindi byose bizangirika.
Rahabu
Uyu Rahabu nawe yafashe risk ( yarishoye), yakoze ikintu kidasanzwe ahisha abatasi. Yari azi ko nibamufata bamwicana nawe, ariko yemeye ikiguzi cyabyo Imana imubwira ko izamurokorana n'umuryango we kandi niko byagenze. Bibiliya igira iti' Aba mu bisilaheli na bugingo nubu kuko yahishe za ntumwa Yosuwa yatumaga gutata i Yeriko'.
Abantu bizera Imana izabakizanya n'imiryango yabo, abantu bizera Imana izabakizanya n'ibyo batanze. Iyo umuntu atanze mu Bwami bw'Imana mu kwizera, Imana ntikiranirwa ngo yibagirwe imirimo myiza, izabimugarurira, izabimwitura.
Koroneliyo
Uyu Koroneliyo yari umusirikare w'umuroma, yari umuntu woyobotse idini rya kiyuda ariko yubaha Imana. Ntabwo yari umurokore, ariko ngo yari umunyamasengesho uko gusenga kwe akabigerekaho gufasha abantu mu buryo butangaje. Gusenga byari akamenyero ke, ngo igihe kimwe arimo gusenga saa cyenda z'amanywa abona Malayika arinjiye, aramubwira ngo' Koroneliyo, gusenga kwawe kugeretseho imirimo byazamukiye imbere y'Imana'.
Hari abantu basenga ariko bagakora n'imirimo, bikagera aho bizahinduka urwibutso imbere y'Imana. Icyo umuntu abiba ni cyo azasarura, niba utanga amafaranga Imana izaguha amafaranga, niba uha abantu imyenda Imana izaguha imyenda, niba uha abantu umwanya Imana izabikwitura, nta muntu usarura aho atabibye.
Hari abantu babaza ngo ' Ese gutanga icyacumi ni ngombwa?', abandi ntabwo batanga 1/10 gusa, ahubwo ibyo batunze nabo ubwabo ni iby'uwo mucunguzi!. Ntabwo ukwiye guhora urwana no guha Imana 1/10, aho ubutunzi bwawe buri niho n'umutima wawe uri. Ntukwiye kubeshya ngo uba mu nzu y'Imana uri umurokore, kwizera kutagira imirimo kuba gupfuye.
Ibi tuvuze tubimenye, abarwayi bose babona ubagemurira, imfubyi zose zabona aho ziba. Ibi byose tubishyize mu bikorwa bikaba ubuzima bwacu bwa buri munsi, ubwami bw'Imana bwagera kure.
Inyigisho zifitanye isano no kwizera wasoma kandi ni:
https://www.agakiza.org/Kwizera-ni-iki-Dore-ubwoko-10-bwo-kwizera.html
https://www.agakiza.org/Ibintu-bikuza-kwizera.html
https://www.agakiza.org/Ibi-bintu-bibangamira-kwizera.html
Iyi nyigisho yateguwe kandi inatambutswa na Pasiteri Desire Habyarimana kuri Agakiza Tv. Wayikurikira hano
Daniel@agakiza.org
Source : https://agakiza.org/Bagize-kwizera-gufatanyije-n-imirimo-bibahwanira-no-gukiranuka.html


text:
Umunyu
Umunyu
Imyunyu ngugu kimwe na za vitamini ni ingenzi ku buzima bw’umuntu. Imyunyu ngugu yihariye 4% by’uburemere bw’umubiri w’umuntu. Imwe muri yo igomba kuboneka buri munsi kandi ku rugero ruhagije. Aho twavuga nka sodiyumu (umunyu), potasiyumu, kalisiyumu, feri, manyeziyumu na fosifori.
Nk’uko aya makuru akomeza abivuga ngo ubusanzwe umubiri ukenera umunyu kugira ngo ugire uruhare mu kuringaniza ubwinshi bw’amazi mu mubiri (régulation de l’eau).
Umubiri wongera kandi gukenera umunyu mu mikorere y’imyakura no mu mikorerere myiza y’inzira zijyana ubutumwa ku bwonko. Aha gatatu umunyu wongera gukenerwa mu mubiri ni mu mikorere myiza y’inyama zitwikiriye amagufwa. Umunyu wo mu gikoni uba ugizwe n’umunyu ngugu wa sodiyumu (Na+) n’uwa chlore (Cl-).
Aya makuru kandi avuga ko ubwinshi bw’umunyu ngugu wa sodiyumu bushobora guteza ibibazo bitari bike mu mubiri. Aha bavuga ko iyo ukabije kuba mwinshi ushobora gutuma habaho ubwiyonegre bw’umuvuduko w’amaraso mu buryo butunguranye kandi ukaba wanakwangiza impyiko mu gihe ukabije kuba mwinshi.
Uyu munyu kandi mu gihe uhuye n’amazi bikagera ku mubiri bishobora kwangiza uruhu. Aha bavuga ko bikunze kubaho mu gihe umunyu uhuye n’icyuya cyabaye amazi. Iyi mvange kandi yangiza amaso, ariko mu gihe kitari kinini.
Iyi myunyu kandi mu gihe igeze mu myanya y’ubuhumekero ishobora kuyangiza rimwe na rimwe igatera inkorora cyangwa guhumeka nabi. Aha bavuga ko ari bibi cyane ko umunyu wagera mu maso kuko ushobora gutera ubuhumyi buhoraho.


text:
Ingingo z'ingenzi z'impamvu yo gusaba guhinduza amazina
Turamenyesha ko uwitwa UMUTONI Christine mwene Ntezingoma Antere na Mukankubito Melanie, utuye mu mudugudu wa Akanyirazaninka, Akagari ka Mumena, Umurenge wa Nyamirambo, Akarere ka Nyarugenge, mu Mujyi wa Kigali wanditse asaba uburenganzira bwo guhinduza amazina asanganywe ariyo UMUTONI Christine, akitwa UMUTONIWASE Christella mu gitabo cy'irangamimerere. Impamvu atanga yo guhinduza izina 'ni izina niswe n'ababyeyi ariko ntiryandikwa mu gitabo cy'irangamimerere'.
Byemejwe na Prof. Shyaka Anastase Minisitiri w'Ubutegetsi bw'Igihugu
Agaciro k'icyangombwa: Cyatanzwe kuwa: 2020-01-12


text: Ipine Mu minsi ya vuba, iterambere ryiterambere ryubwikorezi bwamashanyarazi riri kumuryango. Nkumushinga wimodoka, Maxxis akomeza gutekereza uburyo ishobora gukora sisitemu yubwenge ishoboka ishobora kugira uruhare muriki cyerekezo ndetse ikanafasha kwihuta. T Razr ni ipine yubwenge yatunganijwe kubikenewe. Ibyuma byubaka byerekana neza uburyo bwo gutwara no gutanga ibimenyetso bifatika byo guhindura ipine. Gukandagira gukomeye kurambuye no guhindura aho uhurira kugirango usubize ibimenyetso, bityo rero utezimbere imikorere yikurura.


text:
Rusizi: Abarokotse jenoside yakorewe abatutsi mu mucyahoze cyitwa mibirizi bavuga ko hari amatariki     batazibagirwa
Bamwe mubarokokeye  Jenoside yakorewe abatutsi mucyahoze ari komine cyimbogo muri segiteri ya mibirizi , ubu ni mu karere ka Rusizi mu murenge wa Gashonga,  bavuga ko batazibagirwa amatariki ya 18, iya More...
Gicumbi – Imiyoborere myiza yatumye amenya kuvuga igifaransa
Mukarunyange Antoinette ubu abasha kuvuga igifaransa Imiyoborere myiza iri mu bintu bifasha abaturage kugera ku iterambere ndetse bamwe rikabafasha kugira ubumenyi, umwe mu bageze mu zabukuru wo mu karere ka Gicumbi More...
Mwendo: Bibutse ku nshuro ya 20 jenoside yakorewe Abatutsi
Abaturage b’umurenge wa Mwendo mu karere ka Ruhango, ku wa Gatandatu, tariki ya 21/06/2014 bifatanyije mu muhango wo kwibuka ku nshuro ya 20 jenoside yakorewe Abatutsi muri uyu murenge maze bashimangira ko More...
Mutendeli: Kwibuka nyako ni ukwibuka wiyubaka mu mutima-Padiri Viateur
Nyuma y’aho abakirisitu yayoboraga ari padiri mukuru wa paruwase Bare iri mu mu renge wa mutendeli, akarere ka Ngoma  bamwiciye abakiristu bagenzi babo imbere, padiri Bizimana Viateur abona ko kwibuka More...
Ruhango: Hashojwe icyunamo hibukwa abajugunywe mu mugezi wa Kiryango ari bazima
Imiryango ifite ababo bajugunywe muri uyu mugezi bahashyira indabo Ubwo hasozwaga icyunamo tariki ya 13/04/2014, mu karere ka Ruhango cyashorejwe ku mugezi wa Kiryango, mu kagari ka Kubutare mu murenge wa Mwendo, More...
Rwanda | Ngororero: Arashima ubuyobozi bwamukuye mu muhanda bukamwigishiriza i Wawa
Umusore witwa Bugirimfura Jean Claude SANGWA utuye mu kagali ka Bweramana mu murenge wa Muhororo ho mu karere ka Ngororero arashimira Leta ko yamukuye mu buzima bwo mu muhanda maze ikamwohereza ku kirwa cya WAWA More...
Huye: Batangiye kwegeranya ubuhamya kuri jenoside
Mu gikorwa cyo kwibuka no gushyingura mu cyubahiro abaguye mu Murenge wa Mukura bazira jenoside cyabaye ku wa 23 Kamena,2012 hamuritswe n’igitabo gikubiyemo ubuhamya na lisiti y’abazize jenoside bari More...
Guhungira i Musha tukaharokokera byatubereye inzira y’Umusaraba-Abarokokeye Musha ya Rwamagana
Uwimana Colletta na bagenzi barokokeye i Musha muri Rwamagana baravuga ko bariho ariko baranyuze mu nzira y’umusaraba bahuriyemo n’ububabare bwinshi, bakaba bakigendana intimba n’agahinda More...
KARONGI: Ubuhamya ntibugomba gutangwa n’abacitse ku icumu gusa – Kayumba Bernard, Umuyobozi w’akarere ka Karongi
Ifoto: Umuyobozi wa Karongi, Kayumba Bernard (imbere) Igihe kirageze ngo abakoze jenoside n’abandi batayigizemo uruhare ariko bayirebesheje amaso nabo batinyuke batange ubuhamya kubyo bakoze cyangwa babonye. More...


text:
[wptab name=’Isomo rya 1: Ibarura 21′]
Isomo ryo mu gitabo cy’Ibarura 21,4b-9
Icyo gihe Abayisraheli bari mu rugendo mu butayu, imbaga iza gucikira intege mu nzira, itangira kugaya Imana na Musa ivuga iti «Mwadukuriye iki mu Misiri? Mwagira ngo tugwe muri ubu butayu butagira amazi ntibubemo n’umugati! Twarambiwe guhora turya iriya ngirwamugati.» Uhoraho aterereza Abayisraheli inzoka zifite ubumara butwika, zirabarya bapfamo abantu benshi cyane. lmbaga iza isanga Musa, iramubwira iti «Twakoze icyaha igihe twakugayaga wowe n’Uhoraho. None twingingire Uhoraho adukize ziriya nzoka!» Musa asabira imbabazi umuryango maze Uhoraho aramubwira ati «Curisha inzoka isa n’izo zabateye, uyimanike ku giti. Uwo zizajya zirya akayireba azajya akira.» Musa acurisha inzoka y’umuringa, ayimanika ku giti. Iyo rero inzoka yaryaga umuntu maze akareba iyo y’umuringa, yahitaga akira.
[/wptab]
[wptab name=’Zaburi ya 77(78)’]
Zaburi ya 77(78),3-4ac, 34-35, 36-37, 38ab.39
Ibyo twabwiwe, kandi tumenyereye,
ibyo ba data batugejejeho,
natwe ntituzabihisha abana bacu,
ibyo bazakurizaho gusingiza Uhoraho,
Iyo yabiraragamo, ni bwo bayishakashakaga,
bakisubiraho, bakayigarukira!
Ubwo bakibuka ko Imana ari yo rutare begamiye,
ko Isumbabyose ari yo ibarengera!
Cyakora ntibayibwizaga ukuri,
yari amagambo yo ku rurimi gusa;
umutima wabo wari uyiri kure,
n’Isezerano ryayo bataryizeye.
Nyamara yo, Nyir’ibambe,
aho kubarimbura, ikabababarira;
Yibuka ko ari abantu gusa,
barimo umwuka ushira vuba, ntugaruke.
[/wptab]
[wptab name=’Isomo rya 2: Abanyafilipi 2′]
Isomo ryo mu Ibaruwa Pawulo Intumwa yandikiye Abanyafilipi 2,6-11
Bavandimwe, Kristu Yezu n’ubwo we yari afite imimerere imwe n’iy’Imana, ntiyagundiriye kureshya na Yo. Ahubwo yihinduye ubusabusa, yigira nk’umugaragu, maze mu migirire ye agaragaza ko ari umuntu. Nuko aho amariye kwishushanya n’abantu, yicisha bugufi kurushaho, yemera kumvira ageza aho gupfa, apfiriye ndetse ku musaraba. Ni cyo cyatumye Imana imukuza, imuha Izina risumbye ayandi yose, kugira ngo nibamara kumva izina rya Yezu, bose bamupfukamire, mu ijuru, ku isi n’ikuzimu, kandi indimi zose zamamaze ko Yezu Kristu ari We Nyagasani, biheshe lmana Se ikuzo.
[/wptab]
[end_wptabset]


text:
Inyigisho yo ku wa gatatu w’Icya 4 cyaAdventi, ku wa 23 Ukuboza 2015
Amasomo: Malakiya 3, 1-4.23-24; Ivanjili: Lk 1, 57-66
Ngaha ngiye kukoherereza intumwa yanjye kugira ngo intunganyirize inzira.
« Ngaha ngiye kohereza intumwa yanjye kugira ngo intunganyirize inzira » ni ubuhanuzi dusanga mu gitabo cy’Umuhanuzi Malakiya 3,1. Ubwo buhanuzi bwuzurijwe kuri Yohani Batisita. No mu buto bwe, rubanda bamubonyemo umwana udasanzwe. « Uyu mwana azamera ate, ko ububasha bwa nyagasani buri kumwe na we ? »
Ivuka rya Yohani Batisita ubwaryo ni integuza y’ivuka rya Jambo w’Imana. N’ubwo Yohani Batisita yabaye integuza ndetse na rubanda bakamutangarira, agaciro k’ubutumwa bwe agakesha uwamutumye. Niyo mpamvu asubiza abaherezabitambo n’Abalevi bari batumwe n’Abayahudi kugira ngo bamenye uwo ari we ati « Ndi ijwi ry’uvugira mu butayu… » (Yh 1, 23). Aha hagaragaza ko hari uwo avugira kuko yiyita ijwi. Ijwi ryonyine ritagira ijambo ryaba ari urusaku. Niyo mpamvu « Jambo » ari inyuma y’ubutumwa bw’ « Ijwi » kugira ngo abuhe agaciro. Bityo Yohani Batisita twanamwita IJWI RYA JAMBO kuko ari Jambo uha ijwi rye kugira ijambo ry’ububasha bukora ku mutima bugatuma abamwumvise bamubaza bati « dukore iki ? » ndetse na Herode ubwe ngo yatinyaga Yohani nyamara ngo agakunda kumwumva ! (Mk 6, 20)
Ese twe twiteguye kwakira dute Jambo w’Imana Yohani yasabye ko abantu bamutegurira inzira ? Twaba twaremeye gusiza utununga n’udusozi tw’ibyaha ku buryo umucunguzi yabona aho atura mu mitima yacu ? Ese twemeye kuzuza ahari harahindutse imanga mu mitima yacu kubera ko habuze urukundo, amahoro, ukwemera, ukwizera ?
Ntitugashidikanye kuko Yohani yabaye integuza y’ivuka rya Yezu Kristu kandi asaba n’abamwumvaga kwisubiraho. Twemera kwisubiraho twakire Jambo azavukire mu mitima yacu kuko ahagaze ku muryango akomanga (Hish 3,20).
Imibereho ya yohani Batisita ubwayo itwigishe guca bugufi duharanira ko Jambo agaragara. Malayika ubwe yatanze izina umwana wa Elizabeti na Zakariya yagombaga kwitwa. Ni izina ritari rizwi mu muryango wabo, ariko ni izina rijyanye n’ubutumwa Imana yashakaga ko Yohani akora agaragaza imbabazi z’Imana ku bemeye kwisubiraho. Natwe ku munsi wa Batisimu yacu twahawe izina rishyashya. Ese twemera gukorwaho ubutumwa budusaba guhinduka natwe tunibuka ko nk’ababatijwe twasezeranye kwanga icyaha, gukurikira Yezu Kristu no kumwamamaza ? Ngaho rero ntitukanangire imitima yacu ahubwo tujye duhora twakira neza abo Nyagasani adutumaho badusaba gutunganya imitima yacu twanga icyaha kandi nk’abakiriye Kristu Rumuri natwe tujye duhora tumurikira abakiri mu mwijima ngo nabo bemere, ururimi rwabo rugobodoke bavuge imvugo nzima yunga, imvugo y’amahoro, imvugo y’urukundo, imvugo ihumuriza, imvugo y’ubutabera maze ababumva basingize Imana ko ububasha bwayo bukomeza guhindura benshi bigeze n’aho « ikirura kibana n’umwana w’intama » ntihabe hakiri abakigira nabi ku musozi wa Nyagasani ( (Iz 11, 6-8).
Padiri Bernard KANAYOGE


text:
Muraho neza, uyu munsi reka tuganire kuri mekapu. Tubafitiye mekapu 10 zigiye zitandukanye wakisiga zijyanye n’iminsi mikuru. Waba uri umuntu ukunda makeup ziri naturel, cyangwa full face n’amabara byose twagerageje kubarebera ibintu byaba ari byiza. Ubonye ifoto ukunze wayereka nk’umuntu uri bugukorere akagerageza kugukorera nkayo. Aho bigiye bishoboka hari amavideo ari ku mafoto akujyana kuri video ya YouTube ikwereka uko iyo look yakozwe nibyo bakoresheje, nazo wazireba ukareba niba wabasha kubyikorera.
1) Bronze eye look
2) Mekapu y’umugeni
3) Dark skin natural makeup
4) Fox eyes makeup
5) Soft glam makeup
6) Makeup ya eid
7) Blue eyeshadow ku mukobwa w’irabura
8) Mekapu ya noheli
9) Mekapu y’umuntu witandiye
10) Fall cut crease makeup
Murakoze kubana natwe muri iyi nkuru, twizereko muri aya mafoto hari iyo mubonye mwibonamo. Ubaye ushaka kumenya uko wasokoza ibisuko neza, kanda hano. Mugire umunsi mwiza ndetse naho muzajya mwakoze mekapu izacemo ise neza nk’uko mubyifuza! Ni ahubutaha.


text:
CHENO yagaragaje uko Umunsi w’Intwari wizihizwa mu buryo budasanzwe
Yanditswe na KAYITARE JEAN PAUL
Mu gihe u Rwanda rwitegura kwizihiza Umunsi w’Intwari z’Igihugu wizihizwa tariki ya 1 Gashyantare buri mwaka, Urwego rushinzwe Intwari z’Igihugu, Imidari n’Impeta by’Ishimwe (CHENO), rwagaragaje ko umunsi w’intwari wizihizwa mu buryo budasanzwe kubera icyorezo cya COVID-19.
Ibi byagarutsweho n’Umunyamabanga Nshingwabikorwa wa CHENO, Bwana Nkusi Deo, mu kiganiro yagiranye n’Imvaho Nshya.
Ati: “Umunsi w’Intwari tuzawizihiza ku buryo budasanzwe turi muri gahunda ya Guma mu rugo no mu Karere. Tuzawizihiza mu buryo dukomeza kwirinda icyorezo, twubahiriza amabwiriza duhabwa n’inzego z’ubuzima; ariko umunsi tukawizihiza, tuwuha agaciro ukwiye, kandi turizera ko bizagenda neza”.
Asobanura ko hari ibikorwa byakozwe ku buryo butandukanye n’ubwari bumenyerewe; hakaba hari n’ibindi bidashobora gukorwa mu cyumweru cyahariwe ubutwari kizasoza tariki 31 Mutarama 202, kubera ko bisaba ko abantu begerana bityo kwirinda ikwirakwira rya COVID-19 ntibishoboke.
Umunyamabanga Nshingwabikorwa wa CHENO avuga ko mu cyumweru cy’ubutwari hakozwe ibiganiro bitandukanye mu bitangazamakuru bikoresha amajwi n’ibikoresha amashusho ndetse no ku mbuga nkoranyambaga.
Umunsi w’Intwari ubaye hari icyorezo cya COVID-19
Urwego rushinzwe Intwari z’Igihugu, Imidari n’Impeta by’Ishimwe rutangaza ko ibihe bikomeye igihugu cyagiye kinyuramo, cyabinyuzemo gitwari, kandi kikabyifatamo neza ndetse ngo kikabikuramo amasomo.
Umunyamabanga Nshingwabikorwa wa CHENO, yagize ati: “Nibaza ko ari igihe kidasanzwe kizatuma dukora ibintu mu buryo budasanzwe ariko kizaduha n’amasomo, uretse n’ibyerekeye umunsi w’intwari no mu buzima busanzwe tuzakuramo amasomo kandi y’ingirakamaro”.
Bimwe mu byo ubuyobozi bukuru bwashyizemo imbaraga cyane, CHENO ivuga ko ari ugukoresha ikoranabuhanga mu bihe bisanzwe no mu bihe bikomeye hari icyo ikoranabuhanga rifasha.
Insanganyamatsiko y’uyu mwaka iragira iti “Ubutwari mu Banyarwanda, Agaciro kacu”. CHENO igaragaza ko uko Abanyarwanda bitwara mu bihe bikomeye, ari nako bakwiye kwitwara muri ibi bihe by’icyorezo, ibyo nabyo ngo ni ibibahesha agaciro.
Ati: “Biradusaba ko twitwara neza, tukubahiriza amabwiriza, tukagira ubutwari, tukihangana kuko bizongera agaciro kacu nk’abaturarwanda”.
Uko CHENO irimo gukorana na Diaspora mu kwizihiza Umunsi w’Intwari
CHENO yagarutse ku mikoranire yayo n’Abanyarwanda batuye mu mahanga. Ivuga ko umunsi w’intwari Abanyarwanda batuye mu mahanga bawugiramo uruhare, urugero ngo ni uko ari bamwe mu bohereje ibihangano mu marushanwa y’imivugo n’indirimbo.
Gukorana n’abanyarwanda batuye mu mahanga mu kwizihiza umunsi w’intwari, CHENO yari isanzwe ibikora inyuze muri Minisiteri y’Ububanyi n’Amahanga n’Ubutwererane ndetse na z’Ambasade z’u Rwanda mu bihugu bitandukanye hirya no hino ku Isi, kandi n’ubu bizakorwa.
Umunyamabanga Nshingwabikorwa wa CHENO ati: “Twohereje inyandiko ngenderwaho nk’imfashanyigisho y’ibiganiro tuzatanga. Uko izo nyandiko zoherejwe hirya no hino mu turere, ninako twazohereje muri z’Ambasade”.
Akomeza agira ati: “Icyo dusaba Abanyarwanda ni ukubereka tuti dore uko umunsi uteye mu Rwanda, dore inyigisho twumva twashingiraho dutanga ibiganiro, namwe aho muri nimurebe ibishoboka mukore ku buryo bigera ku Banyarwanda benshi bashoboka ariko bubahiriza amabwiriza yo kwirinda akoreshwa mu bihugu, mu mijyi no mu turere murimo kugira ngo na none mwirinde kandi murinde n’abandi”.
Ku Munsi w’Intwari nyir’izina icyo igihugu gishyize imbere ni ubuzima bw’Abanyarwanda nkuko ubuyobozi bwabitangaje.
Igishyizwe imbere ni ukwirinda iki cyorezo, bisobanuye ko ikintu gihuza abantu benshi bakishima bakaganira bakabyina, icyo kitazashoboka ariko hazabaho ubundi buryo abantu bakoresha bakaba bakwishima, bagatarama bakaganira mu miryango iwabo.
CHENO isaba Abanyarwanda kwitabira Umunsi w’Intwari, kwizihiza ubutwari bw’Abanyarwanda, bagafatira urugero ku ntwari z’u Rwanda, kuzirikana ibikorwa byaziranze kugira ngo bifashe abantu gukomeza kwiyubaka, kubaka Igihugu, kubaka iterambere mu bintu byose bizafasha Abanyarwanda muri iki gihe no mu gihe kiri imbere.


text:
Ikipe y’Igihugu ‘Amavubi’ yatsinze Togo ibitego 3-2, ibona itike yo gukomeza muri ¼ cya CHAN 2020 iri kubera muri Cameroun, ku wa 26 Mutarama 2021.
Uyu mukino ukirangira umusore umwe yahise yiruka ajya gushaka mugenzi we bari bateze ngo amwishyuze amafaranga yari yamwemereye ariko undi yanga kuyamuha, bibyara amahari.
Ahagana saa Sita z’ijoro zo ku itariki ya 26 Mutarama 2021 nibwo aba basore barwaniye mu muhanda w’amabuye wo kwa Mutwe mu Murenge wa Gitega.
Ababonye iby’iyi mirwano babwiye IGIHE ko umukino ukirangira umusore umwe yahamagaye mugenzi we kuri telefoni amubwira ngo amwoherereze ayo mafaranga undi amubwira ko batebyaga.
Maniraho Willy wo mu Kagari ka Katabaro mu Murenge wa Kimisagara yagize ati “Yamuhamagaye undi amubwira ko atazayamuha yamukinishaga, bahuriye mu nzira ubwo abantu bari barimo kubyina intsinzi ayamwatse yongera arabimuhakanira bahita barwana, twe twashidutse bari gukindagurana bari hasi.”
Ndabakuranye Emile we yahamije ko Polisi iyo itaza aba basore bashoboraga no kwicana.
Yagize ati “Barekuranye ubwo polisi yazaga na ho ubundi abantu bose bari bananiwe kubakiza hari n’abazanye ibibando barabahuragura ariko biba iby’ubusa. Nyuma nibwo babonye abantu bose bari kwiruka bahunga polisi nabo bahita biruka.”
Yongeyeho ko nyuma y’aho polisi igeze hafi y’aho barwaniraga uwishyuzaga yatwaye telefoni ya Samsung ya mugenzi we amubwira ko azayimusubiza ari uko amwishyuye amuhaye ibihumbi 20 Frw.


text:
Kwibwira ko kugabanya ibiro bisaba kwiyicisha inzara ni ukwibeshya ,Anastasie inzobere mu by’imirire
Hari bamwe mu bantu baba bafite ibiro batishimiye, mu kubihindura bagashaka kugendera kuri bagenzi babo kandi nyamara imibiri y’abantu itandukanye, ugasanga hari nk’abiyicisha inzara ngo bananuke baziko kugira ngo babigereho bisaba kwiyicisha inzara.
Abahanga mu mirire bavuga ko ibi bidakwiye kuko buri muntu bitewe n’imiterere y’umubiri we ndetse n’ubwoko bw’amaraso ye afite ibyamugabaniriza cyangwa bikamwongerera ibiro.
Mukakayumba Anastasie, ni inzobere mu by’imirire no kuboneza imirire, avuga ko abantu bafite ikibazo ku ngano y’umubiri wabo bakwiye kugana ababizobereyemo bakabereka imirire ibanogeye bijyanye n’imibiri yabo.
Avuga ko ingeri z’abantu zose zifite ibyo zigenewe kurya, aha kandi ngo unita ku bwoko bw’amaraso (groupe sanguin) aho buri yose igira gahunda yayo y’imirire.
Mukakayumba Anastasie, inzobere mu by’imirire no kuboneza imirire
Mukakayumba avuga kandi ko ibintu by’imirire atari ibyo abantu bagomba gufata uko biboneye, usange bahuzagurika bagana abantu batizeye cyangwa kujya kuri internet, umuntu akumva ngo abonye regime birahagije! ahubwo ko bagomba kugana abafite ubuzobere mu miririre bakabafasha, kugira ngo ibindi bitazabayobya.


text:
Rwanda | Ngororero: Kutaduha amakuru ahagije bidindiza Ibikorwa -mayor
Umuyobozi w’akarere ka Ngororero bwana Ruboneza Gedeon avuga ko kutabona amakuru ahagije kandi ku gihe ku bijyanye n’ibikorwa za minisiteri, abaterankunga n’ibigo bitandukanye biba bikorera More...
Rwanda : RALGA igihe guhemba uturere 5 twahize utundi mudushya
Ishyirahamwe ry’uturere n’umujyi wa Kigali, RALGA rifatanyije n’abafatanyabikorwa baryo, taliki ya 8 Kamena, 2012 bazahemba uturere 5 twahize utundi mu gukora udushya mu guteza imbere kwihangira More...
Gakenke : Minisitiri w’intebe yasabye ko urugomero rwa Janja rutangira gucanira abaturage mu mezi abiri ari imbere
Minisitiri w’intebe  yasabye sosiyete irimo kubaka urugomero rwa Janja ruri mu Murenge wa Mugunga mu Karere ka Gakenke kurangiza imirimo yose mu mpera z’ukwezi kwa karindwi kugira ngo abaturage More...
Ikigo cy’urubyiruko cya kinzuzi kirafungura imiryango mu minsi ya vuba
Ikigo ndangamuco cy’ umurenge wa Kinzuzi mu karere ka Rulindo kiratangira gukora mu minsi ya vuba, kuko imirimo y’ubwubatsi igeze ku musozo, hakaba hategerejwe ibikoresho ndetse n’abakozi ngo More...
Muhanga: Abakora imirimo nsimburagifungo baricuza ibyo bakoze
Abari mu gihano nsimburagifungo cy’imirimo ifitiye igihugu akamaro (TIG), mu Murenge wa Muhanga ho mu Karere ka Muhanga baravuga ko bababazwa no kuba baragize uruhare muri jenoside yakorewe abatutsi muri More...
Minisitiri w’Intebe arasaba ko abaturiye urugomero rwa Nyabarongo batongera guhutazwa
Minisitiri Habumuremyi na bamwe mu bayobozi Imirimo yo kubaka urugomero igeze kure Minisitiri w’Intebe arasaba abayobozi b’uturere twa Muhanga na Ngororero na minisiteri y’ibikorwa remezo gukurikiranira More...
Isomo ryo kwihangira umurimo ryagombye kwigishwa abanyeshuri bakarangiza biteguye kwiteza imbere aho gusaba akazi .Guverineri KABAHIZI Celestin
Kuri uyu wa 11 mutarama2012 nibwo Minisiteri y’Ubucuruzi n’Inganda yatangije ku mugaragaro igikorwa cya Hanga umurimo mu Ntara y’Iburengerazuba. Iyi gahunda ikaba igamije gushishikariza Abanyarwanda More...
Karongi: Urubyiruko rurashimirwa imirimo y’amaboko rwakoze
Abasore n’inkumi 230 baturuka mu mirenge inyuranye y’akarere ka Karongi bari bamaze ibyumweru 3 mu ngando, barashimirwa imirimo y’amaboko bakoze itazibagirana muri Rubengera.Iyi More...


text:
Indorerwamo za Mahatma Gandhi mu cyamunara ku ‘mapounds’ ibihumbi 50
Indorerwamo (amadarubindi/amataratara) za Mahatma Gandhi zigiye gutezwa cyamunara, nyuma y’uko abashinzwe gushakisha ibintu by’agaciro bakabigurisha bazisanze mu ibahasha mu gasunduku k’amabaruwa kabo kadafunze, ziri hafi yo gutakara.
Bristol East Auctions, inzu iteza cyamunara ibintu bifatwa nk’ibifite agaciro kanini kubera amateka biba bifite, yashyize izo ndorerwamo ku giciro cy’ibihumbi £15,000 (arenga miliyoni 18 z’amanyarwanda) ku wakenera kuzigura ako kanya, ariko yo kuri murandasi bayashyize ku bihumbi £50,000 (arenga miliyoni 60 z’amanyarwanda).
Izo ndorerwamo za Gandhi wamamaye cyane kubera guharanira ukwishyira ukizana kw’Abahinde mu gihe cy’ubukoloni bw’Abongereza, zakozwe mu kinyejana cya 20 mu mikwege isizeho umushongi wa zahabu, n’ibirahure by’uruziga.
Amakuru aturuka mu Bwongereza aravuga ko nyir’ukohereza izo ndorerwamo kuri Bristol East Auctions, yababwiye ko zari zarahawe nyirarume nk’impano, ariko uburyo bazisanze mu gasanduku k’amabaruwa kadakinze ziri hafi gutakara na bo ngo byababereye inshoberamahanga.
Aganira n’ikinyamakuru PA news agency, Andy Stowe ukuriye ikigo Bristol East Auctions, yavuze ko mu mpera z’icyumweru gishize ari bwo umuntu yaboherereje izo ndorerwamo, ziri mu ibahasha n’urwandiko rwanditseho ngo “izo ndorerwamo ni iza Gandhi, nimumara kuzibona mumpamagare”.
Nyuma baje gucukumbura basanga izo ndorerwamo zarahawe nyirarume w’uwo musaza waziboherereje igihe yakoranaga n’ikigo British Petroleum (BP) muri Afurika y’Epfo, hagati ya 1910-1932.
Uwo musaza uko bigaragara, ngo ashobora kuba ageze mu myaka 80, kandi ngo nta muntu afite wo kuziraga mu muryango.
Bamubajije icyemeza ko izo ndorerwamo ari iza Gandhi koko, yababwiye ko nta gihamya afite kuko Gandhi adahari ngo abyemeze, ariko na none ngo amateka aziherekeje arabigaragaza.
Abagiye kuzigurisha mu cyamunara na bo baremeza ko ibimenyetso byose bigaragaza ko ari iza Gandhi, kuko hari izindi zimeze kimwe neza neza, na zo ziri mu nzu ndangamurage kandi na zo ngo zari iza Gandhi.
Kugeza ubu mu isi yose hari indorerwamo zimeze zityo enye cyangwa eshanu, kandi kimwe mu byarangaga Gandhi ni ukutagira imitungo myinshi, ndetse n’ibike yari atunze ngo yakundaga kubitanga nk’impano.
Bristol East Auctions niramuka ibashije kuzigurisha ibihumbi £50,000 muri cyamunara kuri murandasi, bwaba ari bwo bwa mbere bagurishije menshi kuva batangira ako kazi.
Ubwo baheruka kubona akayabo ni muri 2018, ubwo bagurishaga umwandiko w’umunyarwenya Robbie Barker, wanditse ikinamico yitwa ‘Four Candles’ bakabona ibihumbi £31,000.
Abagiye guteza cyamunara indorerwamo bivugwa ko ari iza Gandhi, batangajwe n’uburyo umusaza waziboherereje atumva ukuntu zishobora kugurwa amafaranga menshi bigeza aho.
Ubwo bavuganaga kuri telefone ngo yababwiye ko nibasanga nta gaciro zifite bazazijugunya, kandi nyamara bo ngo bazi neza ko zizabona abakiliya batagira ingano hirya no hiko ku isi, by’umwihariko abo mu Buhinde aho Gandhi akomoka.
Izo ndorerwamo zizashyirwa mu cyamunara guhera ku itariki 21 Kanama n’inzu yitwa Bristol East Auctions yo mu Bwongereza.


text:
Iki giti ubusanzwe gifatwa nk’ikimenyetso gikomeye cy’amateka ku batuye Umurenge wa Rubengera, aho izina “Imana y’abagore” cyahawe, bavuga ko ryaturutse ku kuba umugore wese wabaga kubyarira mu rugo byananiranye yarakigeraga munsi agahita abyara.
Abahaturiye bavuga ko batunguwe no kumva ko mu rwego rwo gukora umuhanda Karongi-Rutsiro-Rubavu, iki giti kiri mu bigomba kuvanwa mu nzira kugira ngo umuhanda uhasanzwe wongerwe.
Nzaramba Jean, umuturage mu Murenge wa Rubengera, we ngo asanga kugitema bishobora no kugira ingaruka ku bahatuye.
Agira ati “Bakakiretse kuko kibumbatiye amateka ku banyakarongi, urabona ko kiri ku nzira igana ku kigo nderabuzima, ariko n’iyo umugore kubyarira mu rugo byangaga, bagafata gahunda yo kumujyana kwa muganga ntiyarengaga hano atabyaye.”
Mugabo Martin we avuga ko bidakwiye ko basibanganya amateka yaranze igihugu, kikaba n’umurage w’ababyeyi.
Ati “Umubyeyi iyo yafatwaga n’inda, yarazaga akakigeraho hari umwobo uri mu mizi yacyo, yakwinjiramo, agahita abyara. Kandi hari n’abantu erega bajyaga baza kugisura hano.”
Ndayisaba Francois, umuyobozi w’Akarere ka Karongi, avuga ko umwanzuro wo gutema icyo giti wafashwe nyuma yo kureba akamaro umuhanda ufitiye abahatuye.
Ati “Ntitugomba gusibanganya amateka, ariko twarebye inyungu zizaturuka kuri uriya muhanda ufite dusanga ariwo ufite akamaro kurusha amateka ya kiriya giti.”
abaturage bakomeje gusaba ko habaho kwisubiraho kuri uyu mwanzuro, aho gutemwa kikaba cyagirwa kimwe mu bitandukanya ibice by’umuhanda, aho ibinyabiziga byajya bigica iburyo n’ibumoso mu kubisikana.
Ibitekerezo ( 15 )
ndumva bitari bikwiriye gusibanganya amateka burya niyo yaba atari amateka yigihugo yose twakagombye kuyubaha ndumva igiti gikwiriye kuhaguma ahubwo umuhanda ukanyuzwa ahandi byaba nangombwa ugahagarikwa. reka mbaze meya umamubwirako kugirango bubake public toilet bagomba kuyubaka mukibanzacye cyose atuyemo byamushimisha bityo ndumva bahindura direction yumuhanda naho igiti bakiveho
icyo giti bazagikatire kuko nacyo ndumva gifitiye abanyarwanda akamaro
Bafate ifoto, hanyuma tuzasaba abashinwa badukorere ikindi gisa kuriya nkabyabindi by’imitako iterambere rikomeze, Imana y’abagore murumva atarikigirwa mana, bagitemevuba ese abagore baremerako imanayabo aricyo giti, kombona aricyazanywe n’abazungu atarigiti cyo mishamba, kuberiki kitatemwa. Bavaneho ikinyoma ngo nigiti. Kwajina la Yesu Towa.
ese buriya cyaramuka gitemwe noneho bakaba ingumba byagenda bite ko hariya hahoze hari indaro y’umwami
Ndumva mwareba igifitiye inyungu rubanda aho guheranwa n’amateka,ibyo kugisiga hagati byazatera impanuka kirimbutse kuko kimaze gusaza.
Ndumva mwareba igifitiye inyungu rubanda aho guheranwa n’amateka,ibyo kugisiga hagati byazatera impanuka kirimbutse kuko kimaze gusaza.
njyewe numva mwakumva ibitekerezo byabaturange cyangwa mukareba igikwiye nihagire nahamwe mubangamira
njyewe kubwange numva imana ya bagore itavaho twaba tuli gusibanganya amateka ya rubengera umuhanda ulimuka arko igiti ntikimuka gushyigikira ubusabe bwabaturage nagaciro kabo.
Ubusabe bw’aba baturage bufite ishingiro cyane!muramenye bayobozi mutitiranya iterambere no gusiba amateka. Utazi aho avuye ntamenya iyo ajya.
Mfashe icyemezo nanjye cyo kuzajya gusura Imana y’abagore batarayica! ahubwo nimundangire neza ntazayoba. kandi ndashaka kuzazana na delegation irimo umugore w’umudepite.
Igitekerezo cyo kuhagira Rond Point cyo ni inyamibwa!!!!
Jye numva kuba kiriya giti cyahaguma, kikazenfirukwa n’umuhanda na rond point ntacyo byatwara. Dukeneye amajyambere ariko n’amateka.
Jye numva kuba kiriya giti cyahaguma, kikazenfirukwa n’umuhanda na rond point ntacyo byatwara. Dukeneye amajyambere ariko n’amateka.
Mu by’ukuri umuhanda muri kariya gace urakenewe cyane pe. Ariko niba hari uburyo bwo kuwukora kandi nakiriya giti kikahaguma, byaba ari byiza cyane. Erega amateka agira impact byanze bikunze muri future generation. So, ubuyobozi burebe niba bishoboka ko umuhanda wakorwa n’igiti kikahaguma. Imana y’i Rwanda ibarinde mwese.


text:
Uwahoze ari umukinnyi wa Bear, Sam Acho ari mu butumwa bwo gushishikariza abakristo kubaho bashize amanga kandi bagendera mu mucyo wa Kristo mu isi iteza imbere uburiganya.
“Iyo Imana ibonye icyubahiro, abantu bagukikije barunguka kandi isi igukikije igatera imbere." Ibi ni ibyatangajwe na Acho mu kiganiro aherutse kugirana na "The Crazy Happy Podcast," ubwo yakirwaga na Pasiteri Daniel Fusco na Billy Hallowell.
Yakomeje agira ati “Iyo uri uwo Imana yakuremeye kuba , mugihe udahimbye cyangwa ngo wiyoberanye kandi ugakoresha impano Imana yaguhaye Ihabwa icyubahiro kubw’ibyo”.
Sam Acho, umukinnyi mu mukino wo gusiganwa (athlete) w’imyaka 32 y’amavuko arasangiza abantu uburyo kwizera kwe kwahinduye ibice byose by’ubuzima bwe.
Acho umuhungu w’abimukira bo muri Nijeriya, yakuze afata ingendo z’ubuvuzi muri Afurika hamwe n’umuryango we.Uyu munsi, akomeje uwo muco wo gufasha, akora nka ambasaderi wa Living Hope Christian Ministries, itanga ubuvuzi ku Banyanijeriya baho.
“Ku babyeyi bacu, urufatiro rwari uburezi, byari akazi gakomeye, ariko kandi hamwe no kwizera Kristo Yesu byose birashoboka, Sinitaye ku bihe urimo, Imana iraruta ibyo bihe. Niyo mpamvu twakoze izo ngendo z’ubuvuzi muri Nijeriya ”.
Yakomeje agira ati: “Ariko hari ikiguzi cyo guhisha uwo ndi we, atari ku kibuga cy’umupira gusa ahubwo no mu baturage.
” Acho yashishikarije abandi bashobora guhisha abo ari bo muri Kristo kubaho bashize amanga, abibutsa ko Imana yabahaye impano kubera impamvu”.
Yatanze impanuro y’ingirakamaro ati: "Ntushobora gushimisha Imana no gushimisha umuntu." “Ntushobora gukorera Imana no gukorera amafaranga yawe cyangwa ubutunzi, kuba icyamamare. Hitamo kimwe cyangwa ikindi. Inyungu zo guhitamo Imana ni ubugingo buhoraho.
Sam Acho yagize ati: ’Nta byishimo biruta ibyo uzagira kuri iyi si, kandi Imana nta byishimo igira biruta iyo umenye Yesu.
Ati: “No mu mutekano muke, Imana iracyatwemera”. “No mu bwoba bwacu, Imana iracyadukunda, aImana ihorana , nawe kandi iguteganyiriza ibyiza si ibibi.
Niyo mpamvu dukwiriye kumenya ko iyo duhaye Imana icyubahiro, isi dutuyemo itera imbere kandi nta muntu n’umwe uri hejuru y’ububasha bw’uwiteka. Nimucyo rero dukurikire Imana kuko ari yo soko y’ubugingo buhoraho.
Source: www.christianpost.com
Vestine@agakiza.org


text:
Reka ibi bice uko ari bitatu tubigereranye n’inzinga eshatu ariko zikikoramo rumwe aho zikurikirana rumwe ruri mu rundi. Umwuka uba mu bugingo ubugingo bukaba mu mubiri, kandi imibereho ya rumwe ishingira ku rundi.Ibi bisobanura ko umuntu aremwa igice cy’umwuka nicyo gice cy’Imana yaremanywe, niyo mpamvu bibiriya ivuga ko umuntu yaremwe mu ishusho y’Imana.
Igice cy’umwuka ni igice cy’ubusabane bw’umuntu n’Imana, niho hafatirwa ibyemezo biyobora umuntu, mu gice cy’ubugingo niho haba amarangamutima n’ibyiyumviro bigendana no kwishima no kubabara naho igice cy’umubiri cyo ni igice cyo gushyira mu bikorwa. Niyo mpamvu ibyo dukora byose ntibishingira ku miterere yacu y’umubiri ahubwo bishingira ku mitere yacu y’umwuka.
Umuntu amaze gucumura, yatakaje ishusho y’Imana yaremanywe, by’umvikane neza ntabwo yatakaje ubugingo ahubwo yatakaje umwuka w’Imana maze birangira ubugingo n’umubiri bigiye munsi y’ububasha bw’undi mwuka atari umwuka w’Imana, ariwo Bibiliya yita "Kamere" cyangwa "Umwuka w’umubi". "Ndavuga nti"Muyoborwe n’Umwuka", kuko ari bwo mutazakora ibyo kamere irarikira kuko kamere irarikira ibyo Umwuka yanga, kandi Umwuka yifuza ibyo kamere yanga kuko ibyo bihabanye, ni cyo gituma ibyo mushaka gukora atari byo mukora. (Abagalatiya 5:16-17).
Umuntu amaze gutakaza ishusho y’Imana, yarayimugaruriye binyuze muri Yesu kristo. Imana yahaye umuntu ukwera kwayo no gukiranuka nk’uko yaremanywe, ibicishije mu gutanga umwana wayo Yesu Kristo ari nawe shusho yayo akaba no gukiranuka kwayo.
"Kuko utigeze kumenya icyaha Imana yamuhinduye kuba icyaha ku bwacu, kugira ngo muri we duhinduke gukiranuka kw’Imana." (2 Abakorinto 5:21)
Mu rwandiko Pawulo yandikiye itorero ry’i Roma cyane mu bice bya 1-6, n’urwo yandikiye itorero ry’i Korinto yagarutse cyane ku gukiranuka Imana yahereye inyokomuntu muri Kristo Yesu ariko na none uku gukiranuka kukaba kugomba amahitamo ya muntu ariyo "kwizera". Urwo yandikiye abefeso yagize ati "Mwakijijwe n’ubuntu kubwo kwizera, ntibyavuye kuri mwe ahubwo ni impano y’Imana." (Abefeso 2:8)
Kwizera ni amahitamo y’umuntu agira nyuma yo kumva ijambo ry’Imana. "Dore kwizera guheshwa no kumva, no kumva kukazanwa n’ijambo rya Kristo." (Abaroma 10:17) kandi aya mahitamo yo kwizera niyo azanira uyakoze ubugingo. "Kuko Imana yakunze abari mu isi cyane, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho." (Yohana 3:16) ariko na none gukora amahitamo mabi yo kutizera bituma ubikoze acirwaho iteka ry’urupfu.
"Umwizera ntacirwaho iteka, utamwizera amaze kuricirwaho kuko atizeye izina ry’Umwana w’Imana w’ikinege."(Yohana 3:18), ibi bisobanuye ko umuntu yasubiranye gukiranuka yaremanywe ariko noneho abiheshejwe no "kwizera."
Twumve neza ibimaze kuvugwa ku "kwizera n’amahitamo". Nyuma y’uko Imana imaze kurema umuntu yamushyize imbere ibintu bibiri kandi byose binganya ubushobozi, “Ikibi n’ikiza" cyangwa "ubugingo n’urupfu" ariko nanone umuntu yasigaranye ubudahangarwa ntavogerwa bwo guhitamo icyo akwiye kubakiraho ubuzima bwe muri ibi byombi. Byumvikane neza ko amahitamo y’umuntu hagati y’ikibi n’ikiza niyo mahitamo akomeye kandi Imana itajya yivangamo kuko umuntu yaremanywe ubwenge buhagije bwo gushobora gutandukanya ibi byombi no kumenya ingaruka za buri kimwe. Aha niho ubudahangarwa bw’umuntu buherereye mu guhitamo ikibi n’ikiza akaba ari naho gukiranuka kw’Imana n’ubutabera bwayo bigaragarira mu kutivanga mu mahitamo y’umuntu no kugororera buri wese ibikwiranye n’amahitamo ye.
"Dore uyu munsi ngushyize imbere ubugingo n’ibyiza, n’urupfu n’ibibi, Uyu munsi ntanze ijuru n’isi ho abahamya bazabashinja, y’uko ngushyize imbere ubugingo n’urupfu, n’umugisha n’umuvumo. Nuko uhitemo ubugingo, ubone kubaho wowe n’urubyaro rwawe."
(Gutegeka 30:15,19)
Nubwo Imana yahaye umuntu uburenganzira bw’amahitamo yanamugaragarije ingaruka zayo mahitamo arizo "urupfu" mu gihe umuntu yahisemo gukurikiza imirimo ya kamere (ikibi), cyangwa "kurama" igihe umuntu yahisemo icyiza.
"Kuko niba mukurikiza ibya kamere y’umubiri muzapfa, ariko nimwicisha Umwuka ingeso za kamere muzarama. Abayoborwa n’Umwuka w’Imana bose ni bo bana b’Imana" (Abaroma 8:13-14).
Mu kutivanga mu mahitamo y’umuntu, ntibyabujije Imana no gushyiraho inzira zo kumugira inama yo gukora amahitamo meza, niyo mpamvu, yashyize mu mutima w’umuntu wese umwuka wayo wo kumugira inama ku mahitamo meza ariwo abatizera benshi bakunze kwita umutimanama ariko nanone nubwo Imana yashyizeho ubu bujỵanama bw’umwuka wayo, ntiyigeze ivogera ihame ry’amahitamo ya muntu. Niyo mpamvu umuntu ahitamo kumvira ubujyanama bwa mwuka cyangwa agahitamo kwinangira umutima ntabwumvire agakomeza guhitamo gukora ibyangwa n’Uwiteka.
Mu kubaha ihame ry’amahitamo niho twabonera n’igisubizo cy’impamvu Imana ihitamo gukoresha ibyago, ibyorezo, inzara n’amakuba kugira ngo abantu bayo bayigarukire. Ibikoresha nko gutanga ubutabera bw’amahitamo yabo, maze ubu butabera bukabereka ko bahisemo nabi, ari nabwo bubagarurira guhitamo igikwiye.
"Ni cyo cyatumye Imana ibareka ngo bakurikize ibyo imitima yabo irarikiye, bakora ibiteye isoni bonone imibiri yabo, kuko baguraniye ukuri kw’Imana gukurikiza ibinyoma, bakaramya ibyaremwe bakabikorera kubirutisha Imana Rurema, ari yo ishimwa iteka ryose. Nicyo cyatumye Imana ibarekera kurarikira ibyonona, ndetse bigeza ubwo abagore babo bakoresha imibiri yabo uburyo bunyuranye n’ubwo yaremewe. Kandi n’abagabo ni uko, bareka kugirira abagore ibyo imibiri yabo yaremewe, bashyushywa no kurarikirana. Abagabo bagirirana n’abandi bagabo ibiteye isoni, bituma mu mibiri yabo bagarurirwa ingaruka mbi ikwiriye kuyoba kwabo.
Kandi ubwo banze kumenya Imana, nicyo cyatumye Imana ibareka ngo bagire imitima yabaye akahebwe bakora ibidakwiriye. Buzuye gukiranirwa kose n’ububi no kurarikira n’igomwa, buzuye n’ishyari n’ubwicanyi, n’intonganya n’ubugambanyi no gukina ku mubyimba, no gusebaniriza mu byongorerano, n’abatukana, n’abanga Imana n’abanyagasuzuguro, n’abirarira n’abahimba ibibi, n’abatumvira ababyeyi n’indakurwa ku izima, n’abava mu masezerano n’abadakunda ababo n’intababarira, nubwo bamenye iteka ry’Imana y’uko abakora ibisa bityo bakwiriye gupfa, uretse kubikora ubwabo gusa bashima n’abandi babikora." Abaroma 1:24-32
Ubwo Pawuro yandikiraga itorero ry’i Roma(abaroma 1:24-32) yarigaragarije impamvu Imana izakoresha ibyago kugira ngo bayigarukire. Icyambere yababwiye ko bakurikije ibyo imitima yabo irarikiye, icya kabiri bononnye imibiri yabo bakoresheje ibiteye isoni, icya gatatu baguraniye ukuri ku Imana gukurikiza ibinyoma, icyakane baramya cyangwa baha agaciro ibyaremwe n’abantu, icya gatanu banze kumenya Imana, icya gatandatu imitima yabo yabaye akahebwe, icya karindwi buzuye gukiranirwa kose, icya munani bashima abakora ibibi.
Ibi byose babikoze bazi neza ko abakora ibisa bityo bakwiriye gupfa. Akenshi, Ibyago byose biza mu gihugu, biza ku nyokomuntu biba ari nk’ubutabera butanzwe mu gukoresha amahitamo k’ihame ntavogerwa ku nyokomuntu.
Iyi nyandiko ishingiye ku mpuguro ni ibitekerezo bwite bw’umwanditsi, Urinzwenimana Mike


text:
Sisitemu y'imikorere: Windows, Android
Itsinda rya gahunda: USU software
Intego: Gutangiza ubucuruzi
ibaruramari ry'amenyo
Uzashobora kugurisha gahunda zacu, nibiba ngombwa, ukosore ibisobanuro bya porogaramu.
Ohereza ubutumwa kuri info@usu.kz
Video yo kubara amenyo
Iyi videwo irashobora kurebwa hamwe na subtitles mururimi rwawe.
Kuramo verisiyo yerekana
Mugihe utangiye gahunda, urashobora guhitamo ururimi.
Igiciro cya software
Tegeka ibaruramari ry'amenyo
Amavuriro y’amenyo n’amenyo arafungura ahantu hose. Buri umwe muribo afite urutonde rwabakiriya bakunda ikigo runaka bitewe n’aho bakorera, aho batuye, hamwe na serivisi zitangwa, politiki y’ibiciro nibindi bintu byinshi. Ibaruramari ryabakiriya mubuvuzi bw amenyo ninzira ikora cyane kandi itwara igihe. Ntibikenewe gusa kubika no kuvugurura amakuru yamakuru mugihe gikwiye, ariko birakenewe gukurikirana amateka yubuvuzi bwa buri mukiriya, ndetse no kubika inyandiko nyinshi ziteganijwe na raporo zimbere. Mugihe amenyo akura, hamwe nuburyo bwo kubyara amenyo, ibaruramari ryabakiriya bikigo cy amenyo naryo riratera imbere. Kubwamahirwe, iterambere ryikoranabuhanga hamwe nisoko rya serivisi zubuvuzi buri gihe byajyanye. Abaganga b'amenyo barashobora noneho kwibagirwa icyifuzo cyo kumara umwanya munini buri munsi wuzuza impapuro ninyandiko zitandukanye, kubika intoki amakarita yabakiriya namateka yubuvuzi. Noneho sisitemu yimibare yimicungire y amenyo irashobora kubakorera. Kugeza ubu, USU-Yoroheje ikoreshwa mu ibaruramari ry'amenyo ryigaragaje mu buryo bwiza. Irimo gutsinda vuba isoko ryibihugu byinshi. Inyungu nyamukuru yo gukoresha ibaruramari ry'amenyo ugereranije n'ibigereranyo ni ubwiza bwayo bwo hejuru, kwiringirwa no koroshya imikoreshereze.
Abayobozi nabafasha mubisanzwe bahembwa ukurikije amasaha bakora - amasaha cyangwa amasaha. Sisitemu ya USU-Soft yo kubara amenyo ifite igihe nigihe cyo kwitabira yemerera umuyobozi w amenyo gukurikirana igihe abakozi baza kukazi nigihe bavuye kukazi. Kugirango ushoboze igihe, hamagara itsinda ryacu rishinzwe ubufasha bwa tekiniki. Mugihe ukoze ibi, ugomba guhitamo ako kanya niba ushaka gushyiramo umwanya no kwitabira hamwe nigihe cyo kugihe. Sisitemu ya USU-Yoroheje yo kubara amenyo igufasha gusuzuma ubwoko butandukanye bwimirimo abakozi bakora muburyo butandukanye. Kubika inyandiko zawe zivuye hanze hakoreshejwe uburyo bwa elegitoronike byemeza ko amakuru ajyanye no kuvura umukiriya, yakusanyirijwe hamwe ahantu hamwe, atazimira ahantu hose, kandi ikibazo cyandikishijwe intoki kitemewe n’abaganga b’amenyo cyakemutse rwose. Umukiriya uvura amenyo, kimwe n’umuganga w’amenyo w’amenyo, ufite amakarita yose, azahora abasha kubona vuba amakuru bashimishijwe.
Gumana igitabo cyo kuvura abakiriya. Nyuma yo kuvura umurwayi, umuganga akora inyandiko mubitabo byamateka yabarwayi kugirango yandike amakuru kubyerekeye gahunda yabanjirije iyi. Muganga akeneye kwerekana amenyo yakoranye no kuzuza imirima 'Gusuzuma', 'Kurega', 'Anamnesis', 'Intego', 'Kuvura', 'Ibyifuzo' (nibiba ngombwa, ushobora kongeramo indi mirima cyangwa gusiba ibitari ngombwa). Amateka yimanza ntashobora kuzuzwa gusa nu muganga w’amenyo gusa, ariko kandi numukozi wese wahawe uburenganzira bwo guhindura inyandiko z’ubuvuzi z’abandi bakozi. Mburabuzi, umuganga udafite ubwo burenganzira bwo gukora arashobora gusa gukora no guhindura amateka yimanza kubarwayi be.
Guhamagara abarwayi nigice cyingenzi cyakazi k'umuyobozi. Urashobora kwandika ubutumwa bugufi hamwe namakuru ajyanye na gahunda muri sisitemu yo kubara amenyo hanyuma ukayohereza mumatsinda yabantu, hanyuma ugahamagara abo barwayi batabonye ubutumwa. Ibi birakenewe mugihe udafite umwanya wo guhamagara cyangwa amenyo afite abarwayi benshi. Kanda ahanditse 'Kohereza SMS' hejuru yurutonde rwabarwayi hanyuma idirishya riva rigaragara hamwe nurutonde rwuzuye rwubutumwa butegereje koherezwa. Urashobora kubona abarwayi ubutumwa bwatanzwe, kandi urashobora no kubihisha kugirango ubone abo ubutumwa butatanzwe. Niba umurwayi ataremeje gahunda yabo, urashobora kwimura gahunda cyangwa guhagarika gahunda muri gahunda yo kubara amenyo. Kugirango ubone vuba amakarita yabarwayi no kuyashyira mubiro byabaganga, ibiranga porogaramu yo kubara ni ubufasha bukomeye. Kanda iburyo-ku munsi wifuza muri kalendari hanyuma uhitemo 'Shira ahagaragara gahunda zose zagenwe kumunsi'. Gutondekanya inyuguti zikoreshwa mugushakisha byihuse amakarita muri dosiye yizina; gutondekanya n'intebe z'amenyo zikoreshwa mugukwirakwiza amakarita kubiro, kugirango umurwayi washyizweho gahunda mugihe cyambere aba ari hejuru yikirundo cyimpapuro.
Niba utabitse amakarita yimpapuro ukurikije inyuguti, ugomba guhindura ibyapa byanditse murutonde rwabashinzwe kumunsi. Kugirango ukore ibi, umukozi ufite uruhare rwa 'Diregiteri' cyangwa undi mukozi ufite uruhushya rwo guhindura inyandikorugero yinyandiko agomba kujya kuri 'Igenamiterere', 'Inyandiko zerekana', agashaka 'Abashyizweho: abarwayi b'abaganga bose kumunsi' hanyuma bagahindura uburyo. mwizina gutondekanya numero yubuvuzi cyangwa gahunda yanyuma.
Ibyiza bya USU-Soft sisitemu yo kubara amenyo yivugira ubwayo. Umuvuduko wakazi mubuvuzi bw amenyo byanze bikunze uzihuta cyane, kimwe nukuri kwakazi no gutumanaho neza nabakiriya. Ariko, ibi ntabwo aribyo byose. Nyuma yo gutangira gukoresha sisitemu yo kubara amenyo, ugomba kubona ibisubizo byihuse. Ariko, igihe runaka nyuma yibyo ushobora kumva ko utwizeye bihagije kugirango tubone imirimo yinyongera ishobora gutuma amenyo yawe arushaho kuba meza! Kugirango umenye neza imikorere ya gahunda yawe y'ibaruramari, ukeneye itsinda ryaba programmes kabuhariwe baba biteguye kugufasha kuba comptabilite yawe mugihe ubikeneye. Nkuko tumaze kubivuga, ibaruramari rizitabwaho bitewe na gahunda yacu y'ibaruramari!


text:
Izi mpanuro yazitanze ku wa 8 Werurwe 2018, mu birori by’Umunsi Mpuzamahanga w’Umugore, aho abayobozi n’abakozi ba Access Bank bifatanyije n’abanyeshuri ba Fawe Girls School kuwizihiza.
Minisitiri Mbabazi yabwiye aba bakobwa ko kugira ngo ejo habo hazabe heza bagomba kugira intego mu buzima bwabo ndetse bagaharanira gukora cyane ngo bagera ku cyo biyemeje.
Ati “Icyo ushaka kuba icyo aricyo cyose hari ikiguzi, hari igitambo. Bigusaba kwigomwa, gukora ubushakashatsi cyane, kutarangara. Muri ibyo byose igihugu cyabashyiriyeho urubuga, kiraborohereza, ariko ibisagaye biri mu biganza byanyu, ubuzima bwanyu buri mu biganza byanyu.”
Yabasabye kwakira ubuzima babayemo bakirinda kwisumbukuruza, ati “ Ushaka ko ubuzima bwawe bubaho neza unyura mu nzira y’inzitane, kuko ibyiza ntabwo byoroshye. Sindagera mu ijuru ariko baravuga ngo no mu nzira ijya mu ijuru biragoye kuko ari heza. No kugera kuri iyo ntego yawe ntabwo byoroshye harimo inzitizi.”
Abakobwa batanze ibitekerezo bagiye bagaragaza ko bafite byinshi bifuza kugeraho birimo kuba abayobozi, abashakashatsi, abatwara indege n’ibindi ndetse bakaba baratangiye guharanira kuzabigeraho babinyujije mu gutsinda amasomo yabo neza.
Murekatete Josiane wiga mu mwaka wa kanemu Ishami ry’ubutabire n’ibinyabuzima ari mu bavuze intego bafite mu buzima, agaragaza ko yigeze kujya kwa muganga akabura umwitaho ku gihe kubera umubare muke w’inzobere mu buvuzi, bituma afata umwanzuro wo kuzabwiga kugira ngo azibe icyuho.
Umuyobozi w’Ishami ryihariye ry’abari n’abategarugori muri Access Bank, Nadine Rutabayiro, yavuze ko nka banki bahisemo kuza kwizihizanya Umunsi Mpuzamahanga w’Umugore n’abana b’abakobwa bakiri mu mashuri kugira ngo babaganirize ndetse babatinyure, bumve ko ntacyo batageraho babishatse.
Ati “Turifuza ko abana bato bazamuka bafite intego, yumve ko ari kwiga ngo azabe umuyobozi cyangwa umushoramari w’ejo hazaza. Ibyo byose azabigeraho nagira intego akiri hasi. Niyo mpamvu twahisemo kuza kubaganiriza kugira ngo bumve ko hari ababashyigikiye kandi babari imbere kugira ngo babafashe kugera ku ntego zabo.”
Access Bank yatangije ishami ryihariye rigenewe abari n’abategarugori mu 2015, ishishikariza abagore gutinyuka no kumva ko hari icyo bashoboye, bityo bakagana banki zikabafasha kwiteza imbere, n’igihugu kidasigaye inyuma.
Amafoto: Serge Muhizi


text:
Abahinzi n’aborozi ntibazongera guhura n’ibihombo kubera ubwishingizi bw’ibihingwa n’amatungo
Minisiteri y’Ubuhinzi n’Ubworozi (MINAGRI), iratangaza ko uko abahinzi n’aborozi bitabira gahunda yo gutanga ubwishingizi, bibongerera amahirwe yo kudahangayikira imihindagurikire y’ikirere ishobora kubateza igihombo.
Mu mwaka wa 2019, ni bwo Leta yatangije gahunda y’ubwishingizi bw’ibihingwa n’amatungo mu gihugu hose. Kugeza ubu, abahinzi bamaze kwitabira iyo gahunda bafite ibihingwa biri ku buso bungana na Hegitari 22.831 buhinzeho ibirayi, ibigori, umuceri, urusenda n’imiteja.
Ni mu gihe amatungo 47.806 agizwe n’inka, inkoko, n’ingurube, ari yo aborozi bamaze gushyira mu bwishingizi.
Amani Claude, inka ze yoroye uko ari esheshatu yazitangiye ubwishingizi, akaba yarabitewe n’uko hari izindi enye zabanje gupfa, bimuviramo igihombo kuko atari yarigeze yitabira gahunda y’ubwishingizi bw’amatungo.
Yagize ati: “Mu nka nari noroye mbere hari izapfuye zibyara, izindi zikarwara mu buryo butabaga busobanutse, byaba ngombwa ko nzibaga ngo nzigurishe, inka yari ifite agaciro k’ibihumbi 800 ntibandengereze ibihumbi 150. Napfushije inka enye, mbonye ndi guhomba cyane ni bwo niyemeje kujya ntanga ubwishingizi bw’izo nasigaranye”.
Amani asanga ari bwo buryo bwonyine afitiye icyizere cy’uko nihagira indi nka ye igira ikibazo Leta yamushumbusha, bityo ntiyongere kugira igihombo nk’icyo yhuye na cyo.
Mu bandi bitabiriye iyo gahunda, ni abagize itsinda ryitwa Umugisha bahinga ibirayi ku buso bwa Ha 7 bo mu Murenge wa Kinigi mu Karere ka Musanze, batanze ubwishingizi bw’ibyo bahinze.
Nyiransabimana Philomina, umwe mu bahinzi bagize iryo tsinda yagize ati: “Twarahingaga hakaba ubwo ibiza bitewe n’imvura cyangwa izuba ryinshi byangiza imyaka yacu. Icyo gihe twasigaranaga ibihombo, ntitubone n’uko twishyura inguzanyo twabaga twarafashe mu ma banki, bituma dutekereza uburyo bwo gushinganisha imyaka duhinga. Duteganya ko nibyongera kubaho, bizasanga dufite aho tubariza ku buryo ubu ntacyo turimo kwikanga ku musaruro”.
Muri iyi gahunda y’ubwishingizi umuhinzi cyangwa umworozi yishyura 60% by’ikiguzi cy’ubwishingizi, Leta igatanga nkunganire ya 40%. Ikigamijwe ni ugushyira mu bikorwa gahunda ya Guverinoma y’imyaka irindwi, ishyize imbere kuvugurura ubuhinzi n’ubworozi ngo burusheho kuzamura ababukora.
Umuyobozi ukuriye gahunda y’ubwishingizi bw’ibihingwa n’amatungo muri Minisiteri y’Ubuhinzi n’Ubworozi Museruka Joseph, avuga ko amahinzi bitabiriye ubwishingizi bw’ibihingwa batikanga ihinduka ry’ikirere.
Ati “Icya mbere ni uko abahinzi bitabiriye gushyira ibihingwa byabo mu bwishingizi batacyikanga ko ikirere gitanga imvura cyangwa izuba ry’umurengera byangiza ibihingwa. Umusaruro uvamo ni uko bakora ubuhinzi bubahagije kandi bunasagurira amasoko”.
Arongera ati: “Indi nyungu ni uko noneho bya bigo by’imari n’amabanki, bitagitinya gukorana n’abahinzi mu buryo bwo kubaha inguzanyo, kuko biba byizeye ko nta bindi bihombo biterwa n’ibiza bikiba ku bahinzi n’aborozi bitabiriye gahunda y’ubwishingizi”.
Imibare ya Minisiteri y’Ubuhinzi n’Ubworozi igaragaza ko Ibigo by’ubwishingizi bimaze kwishyura abahinzi bahuye n’ibiza Amafaranga y’u Rwanda asaga miliyoni 397, naho mu bworozi by’umwihariko bw’inka, ibigo by’ubwishingizi bimaze gushumbusha aborozi asaga miliyoni 144 z’Amafaranga y’u Rwanda.
Uretse kuba abahinzi n’aborozi bishyurwa ibihombo biba byatewe n’ibiza byangiza ibihingwa, impanuka cyangwa indwara zibasira amatungo babikizwa no kuba barabitangiye ubwishingizi.
Iyo gahunda yanatumye bamwe bakora indi mishinga ishamikiye ku buhinzi n’ubworozi babikesha inguzanyo batse mu mabanki n’ibigo by’imari nyuma yo gutanga ingwate z’ibyo bishyuriye ubwishingizi.
Icyakora Minisiteri y’Ubuhinzi n’Ubworozi itangaza ko hagikenewe kongera imbaraga mu bukangurambaga bukorwa n’inzego z’ibanze n’abafatanyabikorwa, kugira ngo abitabira gahunda yo gutanga ubwishingizi bw’amatungo y’inkoko n’ingurube, ndetse n’ibihingwa nk’imiteja n’urusenda biyongere kuko bakiri bacye.


text:
Abantu benshi basuzugura urubuto rwitwa avoka ndetse cyane mu muco w’abanyarwanda ngo avoka ni iz’abana.Hari n’umuntu wambwiye ngo ubundi abagabo bo mu Rwanda ntibari bazi kurya avoka ngo babyigishijwe n’abazungu , nabwo ngo babanje kubaseka cyane bavuga ko nta mugabo urya avoka.
Na n’ubu hari abumva ko avoka zikiri iz’abana.Nyamara abahanga mu buzima bemeza ko avoka ari imwe mu mbuto zikungahaye kuri za vitamini zitandukanye , ndetse ifite ubushobozi bwo guhangana n’indwara mu mubiri.
Dore bimwe mu byiza byo kurya urwo rubuto:
1.Kuvana impumuro mbi mu kanwa
Niba ukunda kugira ikibazo cyo kubyukana cyangwa ukiriranwa impumuro mbi mu kanwa , bigatuma utavuga aho abandi bari kubera wenda ikibazo cy’amara yazibye, atameze neza n’ibindi , avoka irabishoboye.Ifite ubushobozi bwo koza amara agacya ubundi ugasubirana impumuro nziza mu kanwa bitabaye ngombwa guhora ukoresha imiti y’amenyo.
2.Ituma uruhu rumera neza
Kubera amavuta urwo rubuto rwibitseho , rurimo intungamubiri zituma uruhu rworoha.Harimo kandi vitamini E ikiza ibikomere ku ruhu.Iyo vitamini E kandi niyo ituma habaho kuvuka kwa tumwe mu tunyangingo mugihe utundi twangiritse.Aha ho wayirya , wayisiga byose bigira akamaro ku ruhu rwawe.
3.Ni nziza ku maso
Avoka ni nziza ku maso kuko yifitemo carotenoid lutein irwanya kwangirika kw’amaso n’ubuhumyi.
4.Irinda kanseri
Kubera carotenoid lutein , umuntu urya avoka ntashobora kurwara kanseri y’ibere , kandi aside Oleique iba muri avoka nayo igabanya ibyago byo kuba warwara kanseri.
5.Ni nziza ku mutima, Inarwanya n’umuvuduko mwinshi w’amaraso
Kubera ko avoka ari ikinyamavuta , ayo mavuta ni meza kuko atuma umuvuduko w’amaraso utiyongera.Ifite kandi aside folique na vitamini B6 byose bituma umutima udahura n’ibibazo.
Twifashishije urubuga Health24.